
Trahadonan di Renaissance Hotel y Seaport Market 
Place cu accion di firma contra parkeermeter 

Mos di 500 trahador a firma pa mustra nan malcontento 


DIAHUEBS mainta e trahador- 
nan di Metacorp a protesta dilanti 
di bestuurskantoor pa cu e situa- 
cion di parkeer. Ta trata aki di un 
grupo trahador di Renaissance 
Hotel y Seaport Market Place cu 
no ta satisfecho cu e situacion di 
parkeo cu a wordo implementa 
poco mas di un siman pasa. 

E trahadornan a tene un accion 
di recogimento di firma entre e 
trahadornan di e empresanan ey, 
p’asina entrega un manifesto serca 
Minister Otmar Oduber na bestu- 
urskantoor. 

E manifestantenan a wordo ricibi 
pa Minister Otmar Oduber y un 
delegacion di 5 persona di Meta- 
corp a wordo invita paden p’asina 
reuni cu Minister rib’e situacion. 

Carta na Minister 

E grupo di trahadornan a dirigi un 
carta na Minister Oduber, kende 
t’esun responsabel pa perkeerme- 
ter, na unda nan ta splica pakico 
nan no ta contento cu e concepto 
di parkeermeter y con nan ta 
considera cu esaki tin un efecto 
negativo riba nan trabou diario na 
Renaissance. 

“Esaki ta un paso cu nos a wak 
necesario ya cu como coleganan 
nos a haya nos mes hopi stroba 
dor di e sistema nobo di parkeo na 
Playa (Aruparking). 

Djis den algun dia un cantidad 
enorme di trahadonan a pasa den 
tur sorto di mal experiencia. Esnan 
cu no a haya permit pa para cerca 
mester cana bin trabou for di ma- 
sha leu sea bou solo cayente of den 
oranan di marduga”. 

Mas di 550 firma 

E trahadonan di Casino tabata 
representa pa Maruska de Kort y 
esunnan di hotel pa Rosenda Lo- 
pez. Nan a haya apoyo e momento 
ey di varios otro colega. 

Den e paket entrega na Minister 
Oduber como esun encarga cu e 


asunto aki, tin mas cu 550 firma 
di empleadonan cu ta preocupa pa 
seguridad di nan mes y nan auto, e 
punto cu no tin mas lugar pa per- 
mit di trabou pa cumpra, esnan cu 
si a haya pero masha leu y sin luz 
of siguridad, vooral pa oranan di 
anochi p’esnan cu ta traha shift y 
cu ta stroba haci nan trabou. 

Sugerencia na Minister 

No solamente e grupo a bin cu 
keho, pero tambe cu algun suger- 
encia p’e Ministro tene na cuenta. 
E sugerencia cu firmantenan ta 
trece padilanti ta pa comparti e 
vaknan mas cerca cu mas hende 
di diferente shift, busca alternativa 
pa lugarnan di parkeo mas cerca 
di nan trabou, cambia e orario di 
parkeo di dilanti hotel te 4or di 
atardi y por ultimo, baha e prijs 
di e parkeer meter, ya cu segun 
nan opinion, mescos cu di hopi 
hende den pueblo ta haya esaki 
hopi halto. 

Ademas nan kier haya e opportuni- 
dad pa comparti un parkeervak 
(den prijs) cu otro colega pa hasi 
maximo uso di dje. 

“Awor cu a entrega e firmanan, 
nos ta spera cu Minister Otmar 
Oduber lo sa di duna nos un reac- 
cion lo mas pronto posibel ya cu, 
cu cada dia cu ta pasa nos colega- 
nan ta keda confronta cu yen di 
sorto di problema djis pa yega pia 
di trabou y traha pa nan pan,” e 
carta ta bisa. 

Ta bon pa bisa cu, den su gran 
mayoria, trahadonan no ta contra 
di e parkeermeternan, pero si ta 
haya cu mester drecha varios cos 
y sigur tene cuenta cu tur esnan cu 
ta traha den e zona aki. 

E accion di e trahadornan tabata 
algo independiente di nan parti, 
sinembargo Gerencia di Casino y 
Hotel a mustra comprension pa 
nan preocupacionnan y a coopera 
pa cu e entrega di firma nan. 

Presidenf Paul de Krom di TNO y Prome Minisfer 
Mike Eman fa firma confracf di prolongacion 

TNO y Aruba 
ta sigui hunto 



TNO (ToegepastNatuurwetenschappelijkOnderzoek) aorganisaun 
evento yama ‘TNO-Arubadag’ na Den Haag na unda oradornan entre 
nan Prome Minister Mike Eman a hiba palabra pa un audiencia di 60 
empresario y otro interesado. 

E empresarionan a bin pa scucha di Aruba su posicion beneficioso 
entre e continentenan Americano y Europeo y con nan negoshi ta fit 
den esaki. 

E interes tabata grandi y exitoso ya cu despues di e charlanan e pre- 
guntanan tabata hopi, varia y cu indicacion di interes serio. 

5 aña pasa TNO a bin Aruba pa mira con e isla ta desaroyando su mes 
riba tereno duradero. Un aña despues TNO a establece su mes na Aruba 
y di eynan cosnan a cuminsa cana y lihe. 

Awe tur hende por constata cu TNO Caribe a resulta di ta exitoso. 
Asina exitoso cu President di e Raad van Bestuur di TNO Paul de Krom 
hunto cu Premier Eman a firma un contract di prolongacion pa sigui 
cu e cooperacion 4 aña mas. 

A firma e contract den presencia di e 60 empresarionan cu ta di e 
sector durabilidad cu tabata eynan pa tende y pa laga nan mes wordo 
informa di e actividadnan cu TNO Caribe ta desaroyando for di Aruba. 
President de Krom a bisa di ta orguyoso di e exito di e TNO filial na 
Aruba. De Krom: “Mi ta mas cu satisfecho y contento pa por a pro- 
longa e cooperacion cu 4 aña mas”. Eman di su banda ta mira cu e 
cooperacion exitoso ta un ehempel cu otro empresanan Hulandes 
por sigui y usa Aruba como un hub pa otro mercadonan creciente den 
Latino-America. “Partnership cu Aruba tin cu entre otro TNO, Schiphol 
y Phillips ta muestra cu un Reino moderno ta ofrece oportunidadnan 
win-win”, Eman a bisa. 

Banda di ta masha hopi envolvi cu e maneho berde di Gabinete Mike 
Eman, e filial di TNO na Aruba ta usa e isla tambe como un trampolin 
pa empresanan demandante den e amplio region. Mientras tanto TNO 
Caribe ta trahando den mas di 10 pais den Caribe y Latino-America. 
Rib’e foto por mira e momento ora President di TNO Paul de Krom y 
Prome Minister Mike Eman ta firma e contract menciona. 

Evento ^TNO Arubadag' 
a atrae 60 empresario 
interesa pa bin establece 
nan compania na Aruba 

Dr. Mart van Bracht di TNO " 

E evento a logra su meta" 



bank 


Apredable Cliente: 

Debi na un training pa su empleadonan 
AIB BANK N.V. lo ta sera diabierna 
18 di September di 8.00 or di mainta 
pa 1.00 or di merdia. 

Danki pa e comprendon. 

GerendaAIB BANK N.V. 

F.W. Giel 



Avenida Milo J.Croes # 118 - A 
Tel: 5883948, Fax: 5883945, 
Dilanti Flora Market na Dakota, 
E-mail: doorhandle@setarnet.aw 

KOZIJN, MADERA MERANTI, 
MIDINAN 63CM TE CU 93CM, 
LARGURA 231,5CM. 
PASOLAMENTE AF.129,50 
MAS BARATA BO NO POR HAÑA. 





of a V/^cMion ? 

WaltDisneyWorlil 





PROME Minister Mike Eman ta na Hu- 
landa pa un siman di trabou y cu manera 
semper un agenda sobrecarga. 

E encuentro mas importante pa cual el 
a bay Hulanda t’esun organisa pa TNO. 
Rib’e TNO Arubadag aki cu a tuma luga 
na Den Haag, a participa 60 empresario 
cu ta interesa pa establece nan compania 
na Aruba. 

Nan a bin pa tende kico Aruba ta ofrece y e 
otro posibilidadnan cu tin. E 60 empresa- 
rionan aki ta di e sector di durabilidad cu 
a bin pa wordo informa di e actividadnan 
cu TNO Caribe, establece na Aruba, ta 
desaroyando. 

E encuentro aki ta esencial pa Aruba den 
logra mas empresa na Aruba y asina e 
‘hub’ entre e continentenan Americano 
y Europeo. Di e forma aki stimula tambe 
nos economia. 

Un di e oradornan n’e TNO-Arubadag ta 
e Managing Director di TNO dr. Mart van 
Bracht. 

Despues di su charla van Bracht a bisa 
cu e intencion di e TNO-Arubadag ta pa 
empresanan, universidadnan Hulandes 
y tur otro partido envolvi por tuma nota 
cu TNO tin un filial na Aruba y cu Aruba 
ta un tremendo luga pa nan por establece 
nan mes. 

“Esaki si bo kier innova y kier traha riba 
tereno di durabilidad den un otro parti 
di mundo.” 


Van Bracht a bisa di ta spera cu el a logra 
convence esnan presente pa participa 
den p.e.e Smart Community, e ‘flagship 
project’ cu ta mas exitiso ainda si mas 
partidonan participa den dje. 

“Nos ta contento cu tur empresa cu ya 
caba ta participando den TNO-Caribe, 
pero nos ta mas contento ainda si mas 
empresa bin aserca. 

Scuchando e comentarionan despues di 
e evento, mi tin e impresion cu Aruba y 
TNO a logranan meta.” 

Pa loke t’e vision di Aruba pa na 2020 
ta un isla sostenibel, van Bracht a splica 
cu ora bo kier logra algo asina grandi, ta 
esencial pa Gobierno )mda logra e meta. 
Esey ta loke ta pasando na Hulanda. 

“Bo mester di e Gobierno pa por carga 
iniciativanan asina.” 

E cooperacion entre Aruba y TNO t’asina 
bon y satisfactorio cu a firma un contract 
di prolongacion pa 4 aña mas. 

Esaki a wordo haci door di Prome Minister 
Mike Eman y e Presidente nobo di Raad 
van Bestuur di TNO, Paul de Krom. 
Presencia di TNO Caribe na Aruba ta algo 
cu mas y mas ta bira conoci den region y 
asina TNO Caribe ta brinda asistencia na 
varios pais y islanan den Caribe mes. 
Tambe TNO ta organisa reunion, excur- 
sion y cursonan pa esnan interesa. 

“TNO is niet alleen woorden, maar ook 
daden” y cu e frase conoci aki van Bracht 
a termina e entrevista. 

Di acuerdo cu drs.Mervin Wyatt-Ras: 

Nos tin cu haya claridad 
dicon lo mester construi y 
renoba salanan di operacion 


MERVIN Wyatt-Ras a habri 
conferencia di prensa di frac- 
cion di AVP dilanti edificio di 
Hospital dr. Horacio Oduber 
den pleno renobacion. El 
a menciona cu diabierna lo 
continua den Parlamento cu 
e reunion publico tocante 
desaroyonan rond renobacion 
y ampliacion di nos Hospital. 
Minister Alex Schwengle lo tey 
presente. Durante e reunion 
encuanto e topico di renoba- 
cion y ampliacion di Hospital 
dia 26 di februari ultimo na 
momento cu Minister a trece 
padilanti cu contrario n’e plan 
anteriormente presenta na 
Parlamento, cu e construccion 
awor lo ensera alavez reno- 
bacion y ampliacion di sala di 
operacion. 

Esaki lo subi e suma cu tabata 
calcula pa dicho proyecto. Di- 
cho suma tabata 252,7 miyon 
cu lo ser paga den 25 aña. 
Wyatt-Ras ta bisa cu informa- 
cion ricibi anteriormente no 
a indica cu dicho salanan lo 
ser construi ni amplia. Pa es 
motibo ey a base di pregun- 
tanan den primera tanda di 
Parlamentario nan y e peticion 
di Parlamento den un carta 
fecha dia 2 di maart 2015 na 
Minister, el a dicidi bay haci un 
sondeo promer cu e bolbe bek 
Parlamento pa por continua cu 
e reunion. 

Den e carta di Parlamento 
dirigi na Minister Schwengle 
a haci un peticion na Minis- 
ter p’e por chek cu Raad van 
Bestuur y esun di Supervi- 
sion di Hospital a base di ki 
argumento nan a dicidi pa 
agrega renobacion di salanan 
di operacion n’e proyecto. 
Minister na su turno a contesta 
Parlamento den un carta fecha 
dia 24 di juli 2015 den cual e 
ta duna bista di e proceso y ta 
indica alavez cu e no a ricibi 
contesta di Conseho di Su- 


pervision, apesar di diferente 
carta cu el a manda pa nan. E 
proyecto di renobacion y am- 
pliacion di Hospital ta anda di 
varios aña. Ta un hecho cu ken 
cu cana den hospital ta di acu- 
erdo cu e edificio mester ser 
renobaytambeamplia. SOGA 
a haya apoderacion den un ley 


pasa na Parlamento p’asina 
e por tuma e edificio over pa 
cuminsa cu e construccion y 
renobacion. 

E proyecto lo costa 252.7 
miyon y lo ser paga den 25 
parecido n’e proyectonan di 
edificionan di Impuesto y 
Financien, e edificio unda ofi- 
cina di turismo ta y e edificio 
di Ifra. Parlamento a haya 
diferente presentacion den 
comision di salud, presidi dor 
di Wyatt-Ras y esun finan- 


ciero, presidi dor di sr. Dam- 
mers. Parlamento a bishita e 
proyecto tambe den luna di 
juni na momento cu tabatin 
e Conferencia di Healthcare 
hunto cu delegacion di Corsou 
y St. Maarten. 

Esnan cu tabata presente ta- 
bata positivamente impre- 
siona cu e proyecto. Tabatin 
preguntanan di oposicion pa 
loke ta trata e contratista cu a 
ser escogi. Minister a contesta 
dicho preguntanan satisfac- 


torio. Mervin Wyatt-Ras ta 
haya di importancia cu ora 
nos hendenan bira malo cu nos 
por ser atendi den un bunita 
Hospital. Durante e reunion 
publico diabierna Minister lo 
tin cu duna claridad na Parla- 
mento dicon den e promer fase 
no tabata conoci cu e salanan 
di operacion lo ser inclui den 
proyecto, cuanto esaki lo costa 
y ken ta responsabel pa cu 
esaki,” Wyatt-Ras ta termina 
bisando. 

MAS 

<^AGA MENOS 

Bonbini den Centro di Ciudad 
'^Nos tin MAS di 800 P^rkeerpiaats reserva pabol 

Tarifanan 


=30min 


AWO 

= &3min = 90min 


Despues di 90min = 15min 


Tarifa mensuai pa empleadonan 


^ AfL 75 


Afi.60 


Pa mas informacion ■ 

''f Aruparking % 

Wilhelminastraat 13. Oranjestad, Aruba \ +297 520 2323 \ www.aruparking.com 




Di Qcuerdo cu froccion di MEP: 

Awor cu baca a 
hoga, ta core 
yama reunion 
tocante Hospital 

MEP a pidi e reunion aki mas 
di un aña y mey pasa 



Átendon 


Nos coleganan e temporada aki ta haya 
training pa sirbi cliente mihor. Pa e motibo 
aki, WEB su Call Centery loketnan ta cera 
desde 12:00 pm riba e siguiente dianan: 


18 y 27 di augustus 
4p 22 y 25 di september 


Nos ta pidi disculpa pa inconvenencia. 



UJEB 


WATER- EN 
ENERGIEBEDRIJF 
ARUBA N.V. 


BaLashi 76, Aruba I T. 525 4200 I F. 585 2000 
E. info@webaruba.conn I www.webaruba.com 

THÉPtoefd^ic^ 


NICHE 


|1 M Caribbean Sea 

'==^M Jazz Festival 

UAruba 

SEPTEMBER 

25 & 26,2015 

Renaissance Festival Plaza 

3 STAGES, ART GALLERY 
FOODCOURTWITH8 
DIFFEREISn' RESTAURAISTTS 


ARUBA INSPIRATION WEEK 


PRE-SALE $55,- :: DOOR PRICE $2^0,- oownload 

VIP-TABLE /COCKTAIL TABLE: ORDER ONLINE OR CALL 5880211 THE APP! 


:: FRIDAY - SEPTEMBER 25 :: 


‘71 W, II '' - 

' isf - nf ■ •i' HARGROVES F 


MIKE STERN BAND 


HARGROVES RH 

:: SATURDAY - SEPTEMBER 26 :: 


RH FACTOR 




ROBERTA GAMBARINI 


100D*HIIEHlND Tr Amba ticketsavailableat CARIBBEANSEAJAZZ.COM ...ANDMANY MORETI 

SUPERFOOD • PLAZABOOKSHOP • VALEROO’STAD • VALERO ESSOVILLE • THE MARKET AT ALHAMBRA • DE PALM TOURS DESKS • REDSAILSPO 


fOODivMSOUl 

fOODUHEBODY 


i^eropuerto Internacional 


ReinaBeatrix renaissance- ^lnsd.y^ 2 r 


MAITE HONTELE 


...AND MANY MORE TBA 


m 


/ WfirfZ / 

/ itgka / 


FAS 


SQICQSRó!®® 

\software 


PARLAMENTO a yama un reunion 
publico diabierna awor pa debati rib>e 
problema di Hospital y su construccion. 
E reunion aki fracción di MEP a pidi dia 
7 di februari 2014, mas di un aña y mey 
pasa! Presidente di Parlamento a yama 
e reunion aki dia 26 di februari 2015, 
un aña mas laat, pero a suspende esaki 
pa algun siman. Sin embargo el’a lubida 
rib>esaki y awor numa, mas di un aña y 
mey despues, e ta yama e reunion aki. 
Aki bo ta mira claramente cu Parlamento 
no ta funciona debidamente. 

MEP ta bisa cu Reglamento di Orden 
di Parlamento ta stipula claramente 
den articulo 23 inciso: 

“Indien de vergadering op de ingevolge 
het eerste lid voorgeschreven wijze is aan- 
gevraagd, wordt zij binnen dertig dagen 
gehouden. In geval van schorsing dient 
deze vergadering binnen dertig dagen te 
worden hervat en afgerond”. 

Pues e reunion aki mester a wordo yama 
dentro di 30 dia cu ela wordo pidi. Y 
despues cu el’a wordo suspendi e mester 
a wordo yama bek dentro di 30 dia. 

Pero esey no t’e caso. Y no ta un inci- 
dente, pasobra nos tin un lista di varios 
reunion cu nos fracción a pidi, pero cu 
e Presidente di Parlamento ta nenga di 
atende cun’e, entre otro di refinena, di 
cobramento pa piki sushi, p’e proyecto di 
Hard Rock Hotel, etc. 

Ya ta varios biaha caba cu fracción di MEP 
ta urgi e Presidente di Parlamento pa 
yama e reunionnan aki mas pronto cu ta 
posible. Copia di e cartanan aki a bai sem- 


per pa Gobernador, pa representante di 
Hulanda na Aruba VNO y pa politiconan 
na Hulanda, p’asina tur hende realisa cu 
e Parlamento aki no ta funciona. 

No ta un secreto cu nos fraccion ta hopi 
critico rib>e forma con Parlamento ta 
funciona. Y no ta pa mas. E crisis fi- 
nanciero cu nos ta aden ta debi n>e mal 
funcionamento di e Parlamento aki. Ta 
pasobra e mayoria den e Parlamento aki 
no a controla Gobierno, of no kier a con- 
trola Gobierno, awor nos ta na borde di 
bancarota, y bou di curatela. 

Cuanto problema nos por a evita si nos 
a yama e reunion aki na tempo? Cuanto 
placa nos por a scapa pueblo? 

Y e hecho cu Parlamento no a yama e 
reunión importante aki, ta hasi e Par- 
lamento, of por lo menos, e mayorfa di 
e Parlamento aki y e Presidente di Par- 
lamento complice den e corupcion na 
Hospital. 

Bo no por yam’e otro. Ora un Gobierno 
deliberadamente ta pone pueblo paga 36 
miyon extra pa un proyecto, djis pa privi- 
legia un amigo, bo no por conclui otro cu 
ta corupcion, partido MEP ta enfatisa. 





70 KOOYMAN MEGASTORE HABRINON-STOP di 7am - 6pm y ZON 9am - 2pm 


FAN 


o 


KOOYMAN 

DEAL OF ■fflE WEEK 


• 50.8 cm /20 inch 

• 3 speed 

• Volumen haltodi aire 

• Eficiente cu un motor silencioso 


DAYS 


Kooyman Megastore • Av. E. J. (WaUy) Vos 20 
www.kooymanbv.com • facebook.com/kooyman.megastore.aruba 

Dr* Ir. Filomeno A« (Boey) a wordo 
nombra como Profesor Extraordinario 

E lo dirigi Catedra "Technologia y Maneho di Awa Sostenibel" 


Na fin di e luna di augustus Fundacion 
FESTAS a ricibi e grato noticia for di 
Universidad di Corsou cu Presidente/ 
Tesorero di e Fundacion, esta Dr. Ir. Filo- 
meno A. (Boey) Marchena, despues di un 
evaluacion extensivo, a wordo nombra 
como Profesor Extraordinario pa dirigi e 
Catedra di “ Tecnologia y Maneho di Awa 
Sostenibel”. FESTAS, a wordo funda dia 
03 di december 2013 cu e meta principal 
pa promove educacion y sciencia tecno- 
logico pa awa sostenibel. Na februari 
2014 e Fundacion a cuminsa cu genera 
fondo pa desaroya programa educativo di 
awa sostenibel pa scolnan preparatorio, 
basico y secundario y tambe pa sostene e 
catedra di awa sostenibel n’e Universidad 
di Corsou. Dia 26 di mei 2015 FESTAS 
a ricibi un carta di UoCcu e Catedra di 
Awa Sostenibel a wordo aproba y cu lo 
bay institui un comision pa cuminsa cu e 
proceso pa nombra un profesor pa dirigi 
dicho catedra. 

E comision lo consisti di e Decano di e 
Facultad di Ingeneria Industrial y ade- 
mas 5 profesor di diferente Universidad 
international. 


Despues di un evaluacion extenso di e tra- 
bou academico di Dr. Marchena e comis- 
ion a dicidi unanimamente pa nombra 
Dr. Marchena como Profesor pa didrigi e 
catedra. FESTAS kier expresa palabranan 
di gratitud na Sr. Wendell Bennet y Sr. 
Ingmar Ramharakh di Coca Cola Aruba 
p’e confianza cu a wordo poni for di cum- 
insamento den Fundacion FESTAS y den 
e visión cu e Fundacion aki ta carga cune 
cual ta cuadra cu e visión di Coca Cola 
Foundation y kende a sa di promove FES- 
TAS pa por a logra un fondo di Coca Cola 
Foundation pa sostene e catedra. 

FESTAS ta desea Prof. Dr. Ir. Filomeno A. 
(Boey) Marchena tur clase di exito pa di- 
rigi e catedra y cu Dios dune tur sabi duria 
pa por desaroya esaki como un centro di 
excellencia pa Caribe. 

FESTAS ta traha duro pa por logra hunto 
cu e catedra pa establece un facilidad 
pa investigacion pa awa sostenibel aki 
na Aruba, un centro di invstigacion ex- 
celente pa tur Islanan Chikito den Desa- 
royo, “Small Island Development States” 
(SIDS) den region di Caribe. Awa ta Bida. 



FERTEC N.V. 

AIRCONDITIOfSI & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

SEER up to 25.00 Connection 

xSt URCE 

Home Energy System 

I 

New generation of | 
inverter minisplit 

Simply Xlie Best ! 



^^/ValvolinG. 


MORGENSTER # 12 - B TEL: 583 1001 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragoa specvávç. 



Samsur>g note edge 


bSu sport 4.5 
ail. 210,00 


SamsungsS mlni 
afl. 315.00 


Also: Samsung S5 , s5 mini, Samsung S4, SannsLfn.g 4 mini, S3 mini etc. 

Aocessones for all Samsung and IphQne models 


ToshibaLaptop15.6MGb 320Gb HairfcJiBk, Afl, 900.00 
Hp \rk catndges, Unpvefsal laptop adapters etc,, 
[Tunes gitt cafds $ 10.00, $ 15.00 and $25.00. 
Googla play cards and Raystation Netvwork cards. 


Sales, repair and aooessories for all Samsung models and other oellLilars* 
Uniock, retoad, neset, upgtade, repSace lod, Keypad, speaker etc. 

Di acuerdo cu fraccion di MEP: 

Corupcion den proyecto di Hospital 
ta causa medida di Health Tax 



FRACCION di MEP pa dos aña caba ta hopi 
critico rib>e proyecto di renobacion y expan- 
sion di Hospital, y a cuestiona esaki na varios 
ocasion. 

MEP a pidi reunion den Parlamento, pero e 
Presidente di Parlamento a warda e baca hoga, 
pa core yama e reunion. 

MEP a pidi e reunion na februari 2014, y 
apenas awor na september 2015 e reunion ta 
wordo yama pa finalisa. Mientras tanto ya e 
baca a hoga caba! 


E corupcion den e proyecto aki a costa nos 
pueblo masha hopi mes. No lubida cu den e 
proyecto aki, pa privilegia amigonan a duna e 
proyecto na esun cu a bid mas halto, 40 miyon 
florin mas halto. 

Pa por paga e 40 miyon extra ey n>e amigo, 
na december 2014 Gobierno a suta pueblo cu 
e medida cruel di Health Tax, BAZV, cu luna 
pasa a subi te na 2%. 

MEP kier a evita pueblo e dolor di e medida 
ey, y pesey MEP a pidi e reunion. MEP ta kere 
den alternativa, no den medida. 

Alternativa tabata pa no firma e contract, sino 
duna e trabou n>e otro compania cu a bid 40 
miyon florin mas abou. Pero e Gobierno di 
AVP a core firma contract y asina a mara nos 
yiunan y nan yiunan na otro debe 
monstruoso. Asina tambe, pa por 
cumpli cu e medidanan di CAFT, 
mester a bin cu e Health Tax di 2%. 

Y e hecho cu Parlamen- 
to no a yama e reunion 
importante aki, ta hasi 
Parlamento, 
of por lo 
menos, 
e may- 
oria 


Esakinan ta algun di e puntonan 
cuestionable: 

1. Pa prome un compania cu a bid 40 miyon 
florin mas halto, a gana e bid, pa un total di 
250 miyon. 

2. Pa colmo no ta e compania cu a gana e bid, 
t’esun cu a entrega e bid, el’a entrege bou di 
otro nomber. 

3. E proyecto ta costa 250 miyon, pero pueblo 
mester paga bek 900 miyon florin. 

4. Riba dje e hospital aki no ta brinda mas ca- 
pacidad, mes hopi cama ta keda existi. Pues e 
problema cu tin awor cu ta tarda pa bo wordo 
opgenomen pasobra hospital ta yen, e mesun 
problema lo sigi existi den futuro, maske nos 
yiunan y nan yiunan mester paga casi 900 
miyon florin 

5. E proyecto mega caro aki, no ta inclui sala- 
nan di operacion nobo. 

P’e motibonan aki fracción di MEP ta contra 
e proyecto aki, y lo no descansa te 
ora bin un investigación imparcial 
pa determina ken mester wordo teni 
responsabel. 


di Parlamento y e Presidente di Parlamento 
complice den e corupcion na Hospital. 

Bo no por yam’e otro. Ora un Gobierno delib- 
eradamente ta pone pueblo paga 40 miyon 
extra pa un proyecto, djis pa privilegia un 
amigo, bo no por conclui otro cu ta corupcion. 
Y tur cu ta permiti e corupcion tuma lugar ta 
complice. 

Escandalo den e proyecto aki 

E problema mas serio cu MEP tin cu e proyecto 
ta cu Gobierno di AVP a bai den un destaho 
publico, mas dudoso cu hamas nos pais ayega 
di conoce. E casonan di fondo desaroyo San 
Nicolas, den cual Otmar Oduber, Henny Eman, 
Tico Croes y indudablemente Mike Eman a 
hunga un rol, a keda chikito banda di esaki. 
Aki Gobierno a maniobra masha straño, no un 
biaha, no dos biaha, sino varios biaha. 


E rol dudoso cu presidente di Parla- 
mento a hunga den tur esaki, pa trese 
asina tanto tardansa den e proyec- 
to, tambe lo wordo investiga. 
Pueblo merece di sa e ber- 
dad. No ta husto pa bo pone 
pueblo paga 900 miyon flo- 
rin pa un proyecto cu 
a costa 250 miyon 
florin, sin ningun 
splicacion, MEP 
ta bisa. 

SEMPER den un com- 
pania of un organisacion 
ta importante pa sa unda 
bo kier bay y kico bo kier 
logra. Den e caso aki e rol 
di un lider ta hopi impor- 
tante y determinante pa 
futuro. 

Manera ta conoci dia 27 
september proximo parti- 
do MEP lo mester scoge un 
lider segun nos statutonan 
ta delinea. 

Awor ta conoci cu par- 
tijraad a aclama Evelyn 
Wever-Croes como lider 
p’e siguiente 4 añanan. 
Tin motibonan suficiente 
pa substancia pakico nos 
mester sigui cu e mesun 
lider. 

Personalmente mi ta haya 
cu un lider mester tin cu- 
alidadnan manera, cu e 
ta un ehempel, ta entusi- 


asma cu su trabou, capaz, 
responsabel, sin miedo 
pero tambe comparti su 
conocemento. Evelyn ta 
un persona cu ta wordo 
confia y ta hiba un bida 
honesto cu integridad. 
Door cu Evelyn ta haci loke 
e bisa e ta inspira confi- 
ansa den otronan. 

Prome cu drenta politica 
Evelyn tabatin un trayec- 
toria basta largo den mun- 
do fiscal y abogacia. Sigur 
esaki ta laga e abilidad di 
resolve problema resalta. 
E nivel di capacidad y re- 
sponsabilidad ta cosnan 
cu bo no por balota ora di 
scoge pa un lider. Apesar 
cu Evelyn tur biaha ta 
wordo critica y hasta tin bi- 
aha demonisa den pueblo 
door di contrincantenan 
politico el’a demostra cu 
maldad no por vence bon- 
dad. 



Nos tin hopi paña nobo y bunita 
di size S te cu size 26 
Pasa wak pa bo mes!! 

O l^ “iike'uson 

facebook 


Gerick Croes (MEP): 

Cualidadnan di nos lider acluai 
Evelyn Wever-Crees la melibo pa 
aclamacien den Cengrese 2015 


Sin miedo mey mey di 
tur atake, trabou di dje 
como lider a sigui. Na 
cuminsamento mi a trece 
dilanti cu e ta importante 
pa sa unda bo kier bay y 
kico bo kier logra. Wel e 
caracteristicanan y abili- 
dad cu mi a menciona pa 
mi ta bay defini e ruta di 
Movimiento Electoral di 
Pueblo. 

Algo hopi importante ta 


comparti conocemento. 
Den nos organisacion po- 
litico ami como un hoben 
profesional y debutante 
politico cu a bin for di sec- 
tor priva na varios ocasion 
a experiencia cu Evelyn no 
ta tene su conocemento pa 
su so y esaki ta algo cu nos 
organisacion mester. 

Na cuminsamento mi a 
trece dilanti cu e ta impor- 
tante pa sa unda bo kier 


bay y kico bo kier logra. 
Wel e caracteristicanan y 
abilidad cu mi a menciona 
pami ta bay defini e ruta 
di Movimiento Electoral 
di Pueblo. 

P’e argumentonan aki y 
otronan mas ami a scoge 
Evelyn un biaha mas pa ta 
lider di MEP p’e siguiente 
4 añanan den Congreso 
2015. 


“Ehercicio reguiar 
ta reduci e posibiiidad 
pa haya cancer” 




Koningin Wifhelmina Fonds 



www.koninginwilhelminafonds.com 


® (297) 582 0412 
@ C.M.B. nr. 112039705 

Despues di sali for di cora, trahando riba nan reserva 

Por spera cu prome cu fin di 
aña, lo conoce reduccion di 
tarifa di awa y coriente 



cion di tarifa di awa y coriente. 

Manera ta conoci algun luna pasa, 
Oslin Boekhoudt a hay’e (forza) 
di entrega su retiro como Director 
di WEB Aruba N.V., alegando cu 
el a hiba un mal maneho pa loke e 
finanza di e compania di awa y elec- 
tricidad. Tambe Oslin Boekhoudt a 
carga tur culpa p’e hedging di prijs 
di crudo, pero e so a bira e victima, 
siendo cu henter e Hunta di Super- 
vision tin culpa den esaki tambe. 
Pero nan no a tuma honor na nan 
mes, pasobra lo tin cos 
di sconde. 

Un dia e berdad 
lo sali na claridad, 
maske con liher e 
mentira por ta. 

Recientemente 
tabatin e reunion 
general di Utili- 
ties N.V. compania 
madre di WEB Aru- 
baN.V.yN.V. Elmar, 
unda e.o. a discuti 
un posibel rebaho di 
tarifa di awa y cori- 
ente. Cu lo por tuma 
lugar ainda prome 
cu fin di aña. 
Manera meniona, 
maske cu WEB 
Aruba ta sa- 


liedo for di su cifranan cora, nan 
mester sigui traha pa tin reserva, cu 
mester ta entre 100 miyon y un mi- 
yon florin pa cualkier eventualidad. 
Ta relaciona cu e falta di reserva 
mes, tur proyecto a ser poni on-hold, 
pero mester sigui na mantene tur e 
instalacion, prome di cumpra equipo 
nobo, cu tambe ta necesario. 

E acuerdo di hedging cu WEB Aruba 
N.V. a firma na 2013, tabatin su 
consecuencia, cu WEB Aruba N.V. no 
por a saca mayor probecho di reduc- 
cion di prijs di crudo na p.e. 2014. 
Esaki ta debi, ningun hende a spera 
cu crudo lo sufri un caida asina 
drastico. 

Expertonan hasta a kere cu prijs di 
crudo lo a sigui aumenta, pero nan 
tambe a faya den nan prediccionnan. 

Na 2016 awor, e contrato di e actual 
hedging di prijs pa WEB lo caduca, y 
te ainda no ta conoci, si lo negocia un 
prijs nobo pa hedge. Ta dificil pa bisa 
awor, pasobra hopi cos por cambia 
riba mercado internacional. 




u 




MEP a cuminsa anuncia cu proxi- 
mamente pueblo lo haya su mes 
confronta cu un aumento di prijs di 
awa y coriente. Buscando informa- 
cion, ta resulta cu esaki ta gritonan 
di profetanan di disaster, pasobra 
WEB Aruba N.V. ta saliendo for di 
“cora” y actualmente ta trahando pa 
crea reservanan suficiente pa sigui 
haci su inversionnan. 

Unabes logra esaki, no ta exclui cu 
ainda prome cu fin di aña, lo keda 
anuncia cu pueblo lo sa di un reduc- 



Servicio pa 
Comunidad 


AWE 

int 






Emergencia 


Brandweer: 911 

Polis: 100 

Polis Oranjestad: 102 

Polis San Nicolas: 104 

Polis Santa Cruz: 105 

PolisShaba: 107 

PolisTipLine: 11141 

Ambulance San Nicolas: 584-5050 

Ambulance Sasaki: 582-5573 

Ambulance Wayaca: 582-1234 

Hospital: 527-4000 

Centro Medico San Nicolas: 524-8833 

SVB (AO-Ziekmelding): 527-2782 


Botica na warda 


Pabou di Brug: Paradera N.V. 
Pariba di Brug: San Lucas N.V. 


Dokterna warda 


Pabou di Brug: 

Pariba di Brug: RAMAUTAR 


Servicionan 


ELMAR Storingdienst: 
SETAR Storingdienst: 
Digicel: 

WEB Storingdienst: 

Reina Beatrix Int1 Airport: 
Serlimar: 

Arugas: 

Guarda Costa: 


Funeraria 


AD Patres: 
Aurora: 

The OliveTree: 


Fundacion 


Rode Kruis Aruba 
FADA: 

Fundacion Respeta Mi: 
Fundacion Guia Mi: 

Muhe den Dihcultad: 
Telefon pa Hubentud: 
Centro Kibrahacha: 
Stichting Bloedbank: 
MaryJoan Foundation: 
Koningin Wilhelmina Fonds 


Cas Editorial 

Parlamentario mr. Xiomara Maduro: 

N'e meiiienle aki nes mesler un prefesienal 
pa alende cu e relenan di nes Pais 



Un profesional dedi- 
ca na duna guia di 
berdad 

Nos pais n’e momenton- 
an aki ta na man di un 
lider cu a demostra 
cu su habilidad ta 
sinta den monta 
un show rond 
di e trabounan 
di verfmento, 
basha cement, 
carpinteria, me- 
canico etc. 


Congreso 2015 ta brinda nos e opor- 
tunidad 

Dia 27 di september, e Congreso 2015 di MEP 
ta brinda nos e oportunidad pa percura cu nos 
pais por conta cu un lider profesional pa duna 
guia berdadero na bienestar di nos pueblo. 
Pesey e invitacion ta bay na tur cu kier mira nos 
pais wordo lidera pa un profesional, na tur cu 
kier biba felis y trankil na nos pais, pa sostene 
e liderasgo di colega Evelyn Wever-Croes como 
Lider di MEP. 

E sosten aki lo percura cu dentro di poco nos 
Pueblo por manda e ‘showman’ cas y haya un 
lider profesional cu di berdad por brinda guia 
y atende cu e retonan di nos pais na bienestar 
di nos pueblo. 


NOS Pais ta pasando den momentonan hopi 
dificil debi n’e prioridadnan robes cu e Gobi- 
erno na mando a opta p’e. 


E mal gobernacion di Gabinete Eman a pone 
cu nos pais mester bay enfrenta retonan grandi 
p’asina por yega bek n’e normalidad den 
gobernacion cu ta trece felicidad berdadero 
y trankilidad cu e Pueblo aki tanto ta anhela. 
E gobernacion di Gabinete Eman a resulta di 
ta nada mas cu un show grandi den cual hopi 
placa di Pueblo ta wordo malgasta na asun- 
tonan cu no tin prioridad y cu no ta brinda 
Pueblo e perspectiva di por biba un bida felis 
y trankil na nos pais. 


Tur ta trabou di ofishi cu ya caba ta wordo haci 
p’e mannan di hopi hende fuerte y respeta na 
nos pais. 

Pero na cabes di nos pais nos mester un lider 
cu por goberna y tuma decicion na un moda 
profesional na bienestar di nos pueblo. 

Nos pais tin mester un lider cu ta un profe- 
sional dedica na duna guia di berdad na nos 
pais. Den nos opinion, nos pais bou guia di 
un profesional manera Evelyn Wever- 
Croes lo tamihorsirbi. 


Tur esaki ta debi cu nos pais ta 
wordo lidera n’e momentonan aki 
pa un ‘showman’ y no un profe- 
sional dedica na busca solucion 
na bienestar di nos Pueblo. 

N’e momento aki mas cu nun- 
ca, nos mester un profesional 
pa atende cu e retonan di 
nos pais. 

Analisis di e contradiccionnan di MEP 

Segun Parlamenfario sr. Jeffrey Kelly 


Parlamentario Jeffrey Kelly ta 
haya hopi ironico con MEP ta 
hibando politica durante ultimo 
simannan. 

Ta obvio cu pa nan nada no ta 
bon suficiente y cada proyecto 
na bienestar di nos pueblo ta 
manera un spina den nan wowo. 

Contradicionnan di Mep 

Jeffrey Kelly ta laga sa cu MEP ta pro of contra 
Hulanda ora ta cumbini nan. Ainda nos por 
corda con un Parlamentario di MEP a duna 
entrevista na un corant Hulandes y pidi Hu- 
landa pa “grijp in” pa motibo di loke segun e 
Parlamentario ta falta di control y transpar- 
encia financiero. 

Dia cu Minister President a bai den welga di 
hamber MEP no tabata ni carni, ni pisca, pa- 
sobra nan no a tuma banda di Aruba e tempo 
ey, ni tampoco a critica e forma di proceder 
di Hulanda, ni tampoco a para banda di otro 
paisnan den reino cu a conoce un situacion 
similar cu nos pais tabata pasando aden. 

Pero ora ley di Caft a pasa, caminda cu ta 
percura pa tin mas control y transparencia 
financiero (loke MEP semper tabata pidi pe) 
y tambe ta pone mas presion riba cualkier 
Gobierno cu ta na mando pa tene nan mes 
na diferente compromiso y palabracionnan 
manera por ehempel entrega presupuesto 
na ora y duna relato na Parlamento di Aruba 
manera mester ta, tampoco no ta bon pa MEP? 
MEP a opta pa bai instiga un grupito y ma- 
nipula nan pa nan kere cu nos a perde nos 
autonomia, nos Status Aparte y cu Hulanda 
kier rekolonisa nos. 

Siman pasa nos a mira un articulo den cor- 
ant caminda cu MEP ta critica e proyecto di 
“Green Gorridor”, caminda cu segun nan ta 
causa molester pa habitantenan di Pos Chikito 
y Savaneta. Contento e habitantenan ta di mira 
cu porfin tin un Gobierno cu a corda riba nan 
y ta precura pa hisa e calidad di bida pariba 
di brug. Pa añanan largo diferente goberna- 
cionnan a papia di un proyecto di vierbaan- 
sweg y diferente desaroyonan den nos infra- 
structura cu lo hasi nos pais mas atractivo pa 
inversionistanan. Awo cu Gobierno di Aruba 
ta ehecutando diferente proyectonan caminda 
cu ta desaroya infrastructura pariba di brug. 


tampoco no ta bon pa MEP? 

Jeffrey Kelly ta bisa cu Fraccion di MEP den 
Parlamento a vota pro pa ley di enseñansa 
obligatorio y awo nan mes ta “spijbel”, pasobra 
nan no ta presenta na trabou. Acaso esaki t’e 
ehempel cu nan kier manda pa nos pueblo y 
muy en especial na hubentud di Aruba? 

Nos por a mira caba con muchanan di un scol 
na playa a wordo “inspira” pa partido MEP y 
kier a lanta contra rectorado di un scol. Esaki 
ta loke MEP ta sembra y fomenta. 

E ley di parkeermeters cu ta un di e topiconan 
mas actual den pueblo tambe a haya atencion 
di MEP. Nan ta “fel tegen”, siendo cu na aña 
2007 ex lider di Mep a splica den un carta 
fecha 16 di februari kico e beneficionan cu 
introduccion di parkeermeters lo tin pa centro 
di ciudad. 

Parlamentario Kelly ta ilustra tres di nan cu 
segun ex lider di MEP t’e “geordend parkeren”, 
“vermindering verkeersstagnatie” y last but 
not least “voordelig voor Arubus. Y tampoco 
no ta bon pa MEP? 

Aruba su Parlamento a dicidi a base di reunion- 
nan di comision di Wapen cu lo establece su 
propio emblema, mirando cu e escudo di 
Aruba ta emblema di pais y Gobierno. Par- 
lamento di Aruba t’e ultimo Parlamento 
di paisnan den reino cu a establece su 
propio emblema. 

Parlamentonan di Hulanda, Corsou 
y St. Maarten tur tin nan mesun em- 
blema. Awo ta resulta cu partido MEP 
ta opta pa usa e echo cu Parlemento 
tin su mesun emblema pa hunga cu 
sintimento di pueblo y crea un 
esfera di controversia 
ora cu a reempla- 
sa e escudo pa 
emblema nobo 
cu ta resalta e 
“verzelfstan- 
diging” di 
Parlamento 
di Aruba. 


MEP tabatin un representante como miembro 
di e comision di Wapen cu a duna su input 
na tur momento y a aproba e emblema nobo. 
Unanimamente e comision di Wapen a skohe 
e shoco pa ta emblema di Parlamento di 
Aruba, ya cu e shoco ta un simbolo nacional. 
Tampoco no ta bon pa MEP?, Jeffrey Kelly ta 
bolbe puntra. 

Loke ta bon pa MEP 

Loke ta bon pa MEP ta yega na poder cueste 
loke cueste pa nan continua cu nan filosofia 
nepotista, famia y amigonan prome y loke 
resta, si resta, pa pueblo. Loke ta bon pa MEP 
ta instiga, manipula pensamento y troce e ber- 
dad pa inspira grupitonan pa causa destruc- 
cion na cas di pueblo. 

Loke ta bon pa MEP ta saca clausula di huu- 
rovereenkomst y ranca 28 miyon na huur di 
placa di pueblo. Loke ta bon pa MEP ta plunder 
fondonan di lotto pa deporte. Loke ta bon pa 
MEP ta duna contract di “sleeping police” na 
famia. 

Nos tur conoce e lista di personanan cu a wor- 
do previlegia durante gobernacion di MEP. E 
diferencia mas grandi entre 
MEP cu AVP ta cu MEP 
semper a inverti den 
famia y amigonan y 
AVP ta inverti den de- 
saroyo y bienestar di 
nos pueblo,segun 
Jeffrey Kelly. 

Prensa di Aruba a wordo malfrafa duranfe Elecfric Fesfival 

Casi 1.5 myon f lorin di placa di 
belasting den Electric Festival 



ARUBA Tourism Authority ta- 
bata e sponsor mayor di e evento 
di Electric Festival cu a tuma 
lugar den e fin di siman di 3-6 di 
september. 

E organisacion di Gobierno, ADE 
a usa placa di pueblo pa sponser 
e evento aki. Sinembargo no kier 
laga sa ainda ki t’e cantidad di 
placa cu a wordo usa, pa motibo cu 
esaki lo ta considera kibramento di 
contract segun Ronella Tijn Asjoe 
Croes, Director di ATA. 

Pero el a laga sa na Amigoe di 
Aruba cu e costo di e evento a sali 
900.000 dolar. 

Rib’e pregunta ki condicionnan di 
pago e organisacion tin pa paga e 
placa aki bek, Ronella Tijn Asjoe 
ta contesta: ‘Tin condicionnan 
stricto den tur contract di even- 
tonan asina. ATA a haci esakinan 
standard pa tur evento. 

E evento mester wordo organisa 
na un manera cu e inversion mes- 
ter alcansa su meta.” 

Segun ATA, e meta di inversion ta 
relaciona of depende di e cantidad 
di turista, costo di PR, e calidad di 
produccion, cantidad y calidad di 
prensa internacional, mercadeo 


internacional, mercadeo di Aruba, 
cantidad y calidad di artistanan y 
supuesto celebridadnan. 

E corant Amigoe di Aruba a tende 
cu e suma total di e evento a 
pasa 1.3 miyon florin, y a puntra 
Ronella si esaki t’e caso. 

“E suma y otro informacion basico 
di e contract mi no por revela asina 
no mas na prensa. Nos tin un acu- 
erdo cu un partido y nos mester 
respeta e confiansa aki tambe.” 

ATA a mustra cla cu no por kibra e 
contract aki, pasobra esaki lo afec- 
ta e privacidad di tur dos partido. 
Sinembargo, e costo di otro fes- 
tivalnan si a wordo revela den 
pasado. Rib’esaki Ronella Tijn 
Asjoe a contesta cu no tur contract 
tin mesun condicionnan mara na 
nan. E suma cu e por a duna p’e 
evento di e aña aki ta 900.000 
dolar. Di e aña anterior e tabata 
un miyon dolar. 

E meta tabata pa trece 2700 turista 
n’e evento. No ta conoci ainda si e 
cantidad aki a bira realidad. 
“Esaki ainda ta den proceso. Ainda 
mester investiga cuanto ticket 
turistanan a cumpra online y cu- 
anto turista a cumpra ticket aki 


mes,” ATA a laga sa. 

ADE, como e organisador di e 
evento tin e cantidad di ticket cu 
a wordo bendi p’e evento. Y ATA 
ta spera di haya tur informacion di 
ADE dentro di un luna. 

Durante e evento mes, prensa local 
a wordo maltrata. Nan no a wordo 
permiti pa yega serca. Minister di 
Turismo, Otmar Oduber a bisa cu 
e no sa di e organización, pero si 
el a wak prensa local backstage. 
Tambe e Minister a laga sa cu ATA 
t’e instansia indica pa contesta tur 
pregunta tocante e evento. Sola- 
mente e por duna su opinion. 

E Minister a enfatisa cu e ta na 
fabor di trato igual ora ta trata di 
prensa. 

“Placa di pueblo ta cubri e evento 
aki. Esaki no ta bon pa nomber di 
Aruba. Organisadornany sponser- 
nan mester selecta cierto prensa 
y invita nan pa haci entrevista y 


pa bay backstage,” e Minister a 
laga sa. 

Segun ATA, tabata tin 35 outlets 
di prensa internacional cua ta mas 
o menos 70 miembro di prensa. 
Esakinan a wordo invita dor di e 
organisadoman di Electric Festival 
y riba costo di e organisador di e 
evento. 

ATA solamente a keur prensa in- 
ternacional unabes nan a wordo 
seleciona. 

Tur organisacion ta encarga cu 
prensa local. Aki ATA no tin nada 
di haber. Pero si ta haya cu prensa 
local ta hopi importante pa tur 
evento. 

“Ta importante p’e continuidad 
di eventonan pa keda enfoca rib’e 
mercado local. Y no tin condi- 
cionnan pa prensa local den e 
contractnan,” Ronella Tjin Asjoe 
a aclarea. 




^ MESTER Dl PLACA? 


PASA Y COMPROBA PA BO MES! 


O JUWELENHU 

ORARIO iOAM - ÓPM DIALUNA TE D 

DIABIERNA 

Di acuerdo cu Parlamentario Dangui Oduber (MEP): 

Luna di augustus sumamente 
malo pa nos turismo 

Grado di ocupacion na hotelnan a cay cu 8.0% y REV PAR a cay cu 5.1%! 



PARLAMENTARIO Dangui Oduber ta 
señala cu e cifranan di nos turismo pa luna di 
augustus no ta nada alentador, al contrario tin 
un tendecia hopi negativo y hopi preocupante. 
Turismo crusero pa aña 2015 ta den un crisis 
caminda e aña aki nos pais a ricibi 80.000 
bishitante crusero menos. 

Awor cu e cifranan di stay overs ta conoci y 
tambe e performance di e hotelnan e ta yena 
nos cu preocupacion e direccion cu nos pais 
ta bayendo. 

Tin un desaroyo hopi tendencioso y hopi fas- 
tioso pa nos hotelnan. Si analiza e cifranan 
caminda cu e turistanan di awe ta hospeda bo 
ta conclui cu mas y mas nan ta kedando pafor 
di hotelnan. 


a cay sino tambe e prijsnan cu turistnan a paga 
pa camber na augustus 2015 ta mas abou. 

Dangui Oduber ta splica cu REV PAR ta un 
indicador importante pa un hotel y tin hopi 
influencia rib’e economia turistico den su 
totalidad. Un calidad mihor di turista lo paga 
y suma mas halto pa un camber di halto pa 
anochi y asina e por subi e REV PAR. 

Loke nos ta mira ta pasando ta cu hotelnan 
ta bahando nan prijsnan pa por yena nan 
cambernan y asina mes NO a logra mirando 
cu grado di ocupacion tambe a baha. Un di e 
metanan cu Otmar Oduber y ATA a pone nan 
dilanti ta cu REV PAR mester crece cu 9% den 
e ultimo 3 anjanan. 


un difrencia hopi grandi den cantidad di placa 
y si bo mira y midi e resultado cu e la duna mi 
ta kere nos no por ta contento cu esaki. 

Un Minister mescos cualkier otro hende ta 
wordo huzga pa su performace. P’e metanan 
cu e pone su dilanti y wak si e la logra e meta- 
nan aki. Nos ta keda bisa cu nos turismo no ta 
uno solido y duradero y esey ta nos preocupa- 
cion mas grandi. 

Nos unico pilar economico ta dunando señal- 
nan negative y nos ta spera cu e tendencia aki 
por cambia y bira uno positivo. 

Nos pais mester tin crecemento den cantidad 
di stayovers, mester tin crecemento di canti- 
dad di turismo crusero, aumento den grado 
di ocupacion y tambe aumento den REV PAR. 
Si tur e indicadornan aki ta positvo e ora nos 
por papia di un turismo fuerte y solido cual 
awor sigur no t’e caso, Dan- 
gui Oduber ta termina 
bisando. 


Mira aki bou e cifranan di e performance pa 
hotelnan durante luna di augustus 2015 com- 
para cu augustus 2014. Cada ken por huzga pa 
nan mes si esaki ta algo positivo pa nos pais! 

Ora nos analiza e cifranan aki nos ta nota cu a 
grado di occupacion na hotelnan a cay cu 8% 
y ta bao di 80%. 

Esaki kiermen cu turistnanan cu ta biniendo 
nos pais no ta kedando na hotelnan y no ta 
affluent travelers cu Aruba mester di dje. No 
solamente e indicador aki ta preocupante sino 
tambe e caida den REVPAR, esaki ta e Revenue 
Per Available Room y ta wordo determina p’e 
averahe di prijs cu hotelnan ta cobra pa cam- 
ber. REV PAR den luna di augustus 2015 com- 
para cu e mesun luna aña pasa a cay cu 5.1%. 
Esaki ta un caida basta drastico teniendo 
cuenta cu no solamente a grado di occupacion 


P’e promer 6 lunanan di aña 2015 e no ta lo- 
grando su metanan. Cu crecemento 
den 9% den REV PAR Otmar 
Oduber kier purba husti- 
fica e placa cu ta wordo 
gasta den mercadeo. 

Dangui Oduber ta 
bisa cu nos mester 
tene bon na cuen- 
ta cu e placa cu 
ta wordo inverti 
den mercadeo 
ta rond di 80 
miyon florin 
ydenpasado 
(aña 2008) 
tabata rond 
di 26 miyon 
florin. Ta 



Aug-15 

Aug-14 

% Change 

Rooms 

4368 

4368 

0.0% 

ARN 

135,408 

135,408 

0.0% 

ORN 

107,169 

117,983 

-9.2% 

% Occupancy 

79.1% 

87.1% 

-8.0% 

ADR 

$208.79 

$199.94 

4.4% 

REVPAR 

$165.25 

$174.21 

-5.1% 

CÓmite Organizador di Palo Marga 

fa condena conducta di algun 
coredornan di deporte drag 


CU SUMO disgusto y desaprobacion total, 
nos di Comite Organizador di Palo Marga, 
The Revival of Palo Marga, a tuma nota di 
incidentenan entre coredornan di drag dia 16 
di September 2015. 

Nos di committee organisador ta desaproba 
totalmente y ta condena e tipo di conductanan 


aki y lo tuma medidanan disciplinario contra 
e personanan aki pa salvaguardia e deporte di 
drag y e coredornan cu si ta comporta nan mes 
debidamente y conforme na reglanan stipula 
y disciplina comun. 

E deporte di drag y cualquier otro deporte ta 
pa precisamente evita violencia y agresividad 


y no pa promove esaki. 

E publico amante di drag y e coredornan cu 
semper a apoya e deporte aki por ta sigur cu 
nos lo tuma tur e medidanan necesario pa evita 
cualquier tipo di violencia i agresion na Palo 
Marga y cualquier actividad cu tin di haber cu 
e deporte di drag. 


Play Off Heineken 
den A Klas a 
continua 


PIRATAS ta bin di patras pa laga 
Spuiters den tereno 9-8 y ta pika riba 
2-1 den e serie final 
Play Off Heineken di Aruba Softball 
Bond dedica na baluartenan 
Marianella Danies y Ramiro Lopez 
a continua diamars ultimo riba veld 
di Kudawecha. Den e serie final di 
best out of 5 e equipo di Piratas dado 
momento tabata perdiendo 8-2 den 
5 inning y ta rally biniendo di patras 
cu batasonan oportuno pa laga 
Spuiters den tereno y tuma ventaha 
di 2-1 den e best out of five. Cu e 
resultado aki Piratas tan a 1 victoria 
pa titular campeon di Aruba y asina 
automaticamente promove nan 
equipo pa AApa cu temporada 2016. 


Spuiters sinenbargo lo mester un 
victoria pa forsa un wega desisivo 
diabierna. Piratas 9 careda, 12 hit, 2 
error. Spuiters 8 careda, 7 hit, 3 error. 
Roderick Lopez ta bira pitcher 
ganador kende ta drenta releva Joy 
Orman kende na su turno a drenta pa 
Hussan Koolman. Mihorbateadornan 
pa Piratas ta Dimas Santos y Franny 
D’Oleo di 4-2, Franny a dispara tambe 
un cuadrangular, Ramon Gonzalez 
3-2. 

Pa Spuiters a destaca na plato Gregory 
Geerman 3-3, Deyon Peterson 2-2. 
Un tremendo serie final porcierto 
den A Klas y ban mira kende lo titula 
campeon 2015. 

Softball fast pitch a la carga. 

























Partido MEP na Jeffrey Kelly: 


Papiando di democracia den partido politico, 
Jeffrey Kelly te ainda no conoce e historia real 
di e dinastia y dictadura den su partido AVP 


UNBIAHA mas a keda demostra 
con abusado e dirigentenan di 
partido AVP ta y con nan ta uza 
nan politiconan di peso pluma pa 
ataca nos di MEP. 

Den e caso aki e Parlamentario cu 
menos di 100 voto, esta Jeffrey 
Kelly a haya ta bon di ataca 
MEP treciendo padilanti cu den 
MEP no tin democracia pa loke 
ta eleccion di lider di partido. 
Sinembargo Jeffrey Kelly no 
conoce e statutonan di MEP, pues 
e pober no sa kico ta come y bebe 
di e procedura cu a ser hiba pa 
yega n’e candidatura di sra. Evelyn 
Wever Croes pa ta lider di nos 
partido den e Congreso proximo. 
Pa cu esaki nos di MEP no tin 
ningun cuenta di duna n’e 
paracaidista politico Jeffrey Kelly, 
ya cu escogencia di liderazgo di nos 
partido ta regarda exclusivamente 
nos Conseho di Partido, Directiva 
di partido, Directivanan di 
distritictonan y finalmente nos 


Congreso di partido. 

AVP: un partido di famia 

Mescos cu t’e caso tempo cu Jeffrey 
Kelly a scoge pa drenta politica - 
basa rib’e promesa di Mike Eman 
cu e sigur lo bira Parlamentario si 
e subi riba lista di AVP - nos di MEP 
no tin nada di bisa den esey. 
Solamente cu si Jeffrey Kelly 
a perde tur principio, honor y 
dignidad y pa oportunismo politico 
y hambra pa puesto y poder a 
bay riba lista di AVP, esey ta su 
propio consenshi y escogencia. 
Sinembargo p’e biaha aki lo ta 
bon pa Jeffrey Kelly conoce con 
berdaderamente e eleccion di lider 
ta ser practica den su partido AVP. 
Jeffrey mester ta basta ignorante 
cu te ainda e no ta na altura cu 
AVP ta pertenece exclusivamente 
na famia Eman. 

Un partido cu a cuminsa cu como 
lider Henny Sr. (Apa) Eman, sigui 
pa su yiu Shon A Eman, djei pa e 


yiu di Shon A, esta Henny Eman y 
despeus p’e otro yiu Mike Eman. 
Siguramente e dinastia di e 
Emannan aki lo sigui despues di 
e epoca di Mike Eman cu un otro 
Eman, sea ta un otro ruman, un 
sobrino, un primo of cualkier otro 
Eman. 

No mester lubida cu te hasta den 
Corte na 1971 a ser bisa door di 
Sieg Eman - rib’e pregunta di 
Huez Fránkel di con Betico Croes 
no por bira lider di AVP - cu Betico 
Croes no por bira lider, ya cu e no 
tin fam Eman. 

Pues, esaki t’e bunita democracia 
pa eleccion di lider cu Jeffrey Kelly 
ta papia di dje? 

Eleccion pa lider di AVP 

Siguramente den historia di AVP 
tabata tin tres persona mas di fam 
Croes (Guzman, Chibi y Tico) cu 
a yega di fungi y keinta e stoel di 
lider di AVP pa un periodo cortico, 
pero semper esaki tabata en espera 


pa un Eman tuma over e liderazgo 
di partido. 

Lo ta bon pa Jeffrey Kelly puntra 
Henny Eman con su persona a ser 
“eligi” como lider di AVP na 1976. 
E tempo ey Henny Eman a caba 
di yega for di Hulanda y durante 
un reunion di partijraad di AVP, 
el a drenta reunion, destitui e 
lider Chibi for di su posicion y 
dictatorialmente a postula su mes 
como lider di AVP. 

Alavez den un forma denigrante 
el a yama Chibi pa un “zwakke 
schakel” y cu ta pesey e doñonan 
di partido no tabata kier Chibi mas 
como lider. Lo ta bon pa Jeffrey 
Kelly averigua pa su mes tambe di 
con AVP no conoce Congresonan 
di partido! 

Eleccion pa lider di MEP 

Contrario n’e dictadura y dinastia 
di e famia Emannan, den MEP 
tur candidato tin e oportunidad 

- segun statutonan di partido - pa postula su mes 
como candidato pa lider di partido. Esey a ser 
vocifera tambe pa lider fundador Betico Croes cu 
a yega di bisa cu den MEP no necesariamente un 
di su yiunan mester bira lider di partido y cu tur 
candidato riba lista por bira lider di MEP. 

Ta den e espirito ey tambe sr. Nelson Oduber a bira 
lider di MEP na 1987 y cu durante su periodo como 
lider partido MEP a conoce varios candidato cu a 
yega di postula nan mes den eleccion pa lider di 
MEP, esta Rudy Croes, Ady Thijsen, Evelyn Wever- 
Croes y Carl Giel. 

Den un forma transparente tanto Nelson Oduber 
como Evelyn Wever Croes a ser eligi den pasado 
den Congreso como lider di MEP. Cu e forma 
democratico y ehemplar di eligi lider ta trece 
hopi envidia cerca e candidatonan di AVP, esey ta 
comprendibel, pero nan no por baha nan rabia y 
frustracion riba nos partido. 

Pa Jeffrey Kelly si ta sigur cu e nunca lo por yega di 
pensa mes di un dia bira lider di AVP, ya cu e no ta 
un Eman, e no ta di Playa y cu e pipita di votonan cu 
e tin e por keda fungi solamente pa un temporada 
cortico como pronkstuk riba lista di partido AVP. 








< f.á 





‘Green' no 
necesariamente 
kiermen ‘barata' 


hende por baha gasto di coriente. 
E resultado di esey tabata cu WEB 
a hisa prijs di coriente cu 16% pa 
por maneha su gastonan. Enbes di 
haci inversion necesario pa por baha 
prijs di coriente, a resulta cu nos mester a 
paga mas na coriente. 

Chris Romero ta bisa cu actualmente Goldman 
Sachs ta pronosticando cu prijs di bari di crudo 
lo baha na $20 pa bari. Manera ta conoci 
caba, expertonan di Aruba riba di exigencia di 
Gobierno a crucifica nos pa dos aña largo n’e 
prijs di $96 pa bari. 

Cual porcierto ta un perdida di riba 150 miyon 
florin caba! Comosifuera esey no ta suficiente, 
Windpark Vader Piet tambe tin un fixed price! 
Cu otro palabra eynan tambe tin perdidanan 
grandi. E break even point cu nos ta mara na 
dje ta mas o menos $80 pa bari. Esaki ta nifica 
cu via WEB nos ta pagando 35 pa 40 dollar di 


mas pa cada bari y via Vader Piet esaki ta mas 
o menos 30 dollar, cual ta mas o menos un 60 
miyon florin adicional na perdida! 

Hunto Aruba tin mas di 200 miyon florin benta 
afo den aproximadamente 10 luna! 

E pregunta e ora na Prome Minister ta, si acaso 
ainda e ta pensa di sigui cu e di dos parke di 
molina na Urirama asabiendo cu e no ta bay 
yuda nos pueblo cu nada, mientras cu e prijs 
di crudo ta sigui baha. Loke Prome Minister 
mester admiti ta cu su vision di un Aruba green 
no a resulta den un alivio den cartera di nos 
pueblo, y si e tabata sincero for di comienso, 
e lo a cuminsa na splica na 2009 cu ‘Groene 
energie’ no necesariamento kiermen ‘barata’. 
Segun Chris Romero, Groene energie no 
kiermen cheap energie! Awendia cada un 
di nos a siña esaki na un manera duro y e 
pregunta ta, te ki dia nos ta permiti pa Gabinete 
Mike Eman 2 sigui tuma nos haci? 


NOS FRACCION a elabora varios biaha 
rib’e fayo grandi cu AVP a comete cu nan 
ideologia di green. Na aña 2009 Prome 
Minister Eman y su partido AVP a bende 
Aruba e concepto green. Awe na 2015 pueblo 
por conclui cu solamente e color di partido 
ta berde, pasobra no por papia di un maneho 
green, segun Chris Romero. Lamentablemente 
Prome Minister a duna Aruba e ilusion cu un 
maneho green lo beneficia tur ciudadano den 
nan cartera siendo cu a resulta lo contrario. 
Ainda nos por corda con sr. Eman tabata parti 
den barionan e saco berde cu tips p’asina tur 

E Importancia di Arte 
Visual den Educacien 


ENSEÑANSA di arte den educacion 
inicial y secundario ta mes esencial 
cu ciencia y matematica. Estudionan 
haci den e materia aki a comproba cu 
atraves di e actividadnan artistico e 
muchanan ta desaroya cuatro habilidad 
hopi importante p’e formacion y desaroyo 
integral di cada ser humano. 

E cuatro habilidadnan ta: persepcion, 
produccion, aprecio y rasonamento. 

1. Persepcion: 

Arte ta aporta na un cultura visual den 
sociedad, pesey ta necesario e alto grado 
di persepcion y tambe interpretacion di e 
simbolonan di comunicacion visual. 
Arte ta siña e studiantenan uza nan 
sentidonan, conocemento y sintimento 
pa encontra e nificacion den su ambiente. 
Cu otro palabra, un bon enseñansa di 
arte visual lo capacita e studiantenan pa 
responde y actua den un manera positivo 
den e mundo visual cu nan ta biba. 

2. Produccion: 

Ta berdad cu e studiantenan lo no produci 
arte propio, pero e ejecucion y produccion 
artistico den nivelnan elemental y nivel 
secundario di su formacion t’asina 
importante, ya cu e conocimientonan aki 
y e habilidadnan basico di arte lo ta util 
pa nan futuro, den nan labor profesional 
y otro facetanan di nan bida. 

E conocimento y habilidadnan cu nan 
ta adkeri den klasnan di arte, ta por 
ehempel: habilidadnan pa imagina varios 
posibilidad, di explora alternativanan, 
di reconoce y acepta diferente 
perspectivanan, di genera ideanan 
nobo, di reflexiona, di conceptualisa y 
di comunica den forma creativo; tur ta 
habilidadnan indispensable pa un labor 
moderno y efectivo den un mundo cada 
bes mas globalisa y competente. 

3. Aprecio: 

E transmision di conocemento di artenan 
ta haci nos mas humano, loke ta conduci 
na aprecio di diferente manifestacionnan 
cultural. E logro artistico ta existi desde 
inicio di e humanidad, prome cu escritura, 
siendo e arte reconoci como e prome 



idioma di e ser humano. 

Cu estudio di e origen y tradicion 
artistico, e estudiantenan ta siña diferente 
culturanan y formanan di haci y di mira 
e mundo, desde diferente perspectivanan 
historico y evolucion di diferente 
civilisacionnan. E conocementonan 
artistico ta alimenta y enriquece nos 
existencia den un mundo cada bes mas 
integral y multicultural. 


Wall painting Aruba, conjuntamente cu 
“U Hat Talent” & “Sound the Alarm” 
ta haci un invitacion n’e pueblo en general 
pa dia 8-9 di october 2015 
pa bin aprecia un tremedo exposicion 
na Cas di Cultura. for di 6pm/9pm 
entrada: gratis 


Y p’e artistanan cu kier pinta 
un cuadra y participa den e 
exposicion na luna di october. 
Bo tuma contact cu sra. 
Sandra van der linde na 
cell:6623222 
facebook: 
WallpaintingAruba. 


4. Rasonamento: 

Tur alumno di educacion di ciclo basico 
por tin e beneficio di ta un receptor 
activo di un educacion visual y di su mil 
formanan simbolico di comunicacion 
visual atraves di un bon planificacion di 
e lesnan di artenan visual. 

Den base di un bon educacion artistico y 
visual, e mucha ta desarroya e capacidad 
di observa y describi e simbolonan 
visual, di compronde nan significacion, 
di interpreta, di emiti huicio y di splica 
e nificacion di loke e ta mira y observa 
den su ambiente: esaki t’e desarroyo di 
habilidad de rasonamento. 

Innevacion y Sostenibilidad ta uni 
na nomber di Cas di Cuitura durante 

evento TEDx Aruba 2015 

Raffy Kock y Roel van Rijswijk riba lista di oradornan 



DIARANSON mainta organisadornan di e 
evento educativo y inspirativo TEDx Aruba 
2015 a reuni cu prensa na nan sede nobo, Cas 
di Cultura. 

Teniendo na cuenta aspectonan logistico y 
meteorologico, a tuma e decision pa cambia 
for di e lugar original cu tabata edificio di ex 
John F. Kennedy School. 

E cambio di lugar a keda anuncia hunto cu dos 
orador nobo, un local y un di exterior ademas 
di e evento cu ta contribui na comunidad y 
facilidadnan pa medionan di comunicacion. 
Elton Arends, Presidente di e Fundacion 
TEDx Aruba a duna di conoce cu nan tin como 
prioridad p’e participantenan di e evento tin un 
experiencia productivo y agradabel, como tal, 
a tuma decision pa djis move un tiki y bay otro 
banda di caminda, na Cas di Cultura. 

“Tur hende conoce Cas di Cultura y sa cu lo 
ta un bon luga pa tene e evento aki,” Arends 
a splica. 

E programa ta wordo amplia p’asina duna e 
publico un contenido ainda mas grandi. Tin 
dos orador adicional, e prome ta Roel van 
Rijswijk cu lo presenta e tema ‘The World is 
an Island.’ 

E ultimo orador pa drenta e programa di TEDx 
Aruba 2015 ta ir. Raffy Kock, un diseñador y 
arkitecto visionario cu lo trata e tema ‘Happy 
Life.’ 

Arends a comenta cu ambos ta figuranan 


masha interesante y sigur nan ta hopi emociona 
di por conta cu nan participacion y tin gran 
curiosidad pa wak nan presentacion. 

Pa loke t’e segmento di Entretenimento den 
TEDx Aruba, esaki a keda den man di e conoci 
productor y musico local, Michael Lampe. 

N’e conferencia di prensa el a expresa cu e ta 
sumamente contento di a haya e invitacion pa 
ta parti di un evento asina aki manera TEDx. 
“Mi mes sigur ta un fan di TEDx pa hopi aña 
caba y mi ta kere cu e ta algo sumamente 
grandi y bunita pa Aruba.” 

Su banda Datapanik lo tey integra den e 
programa di oradornan. 

Lampe a hala atencion di esnan presente 
sigurando cu loke ta bin 
cune durante e evento di 
proximo siman ta algo 
cu ningun hende kier 
perde. Su meta ta p’e 
pasa pa historia como 
un evento sumamente 
grandi. 

Ta conta cu 
participacion di Mike 
Huntelen kende 
ta un trompetista 
Hulandes residencia 
na Colombia y nomina 
pa Latin Grammy 
Awards. Huntelen ta 


bay duna un presentacion di su caminda pa 
exito, pero tambe haci un demostracion. 

Por ultimo, Esther Pezij-Broeksema, como 
Relacionista Publico di TEDx Aruba 2015 a 
duna di conoce cu a inclui den e programa di e 
dia aki dos area sumamente atractivo. E prome 
ta un Innovation Lab caminda companianan 
ta presenta productonan innovativo. E di dos 
ta un ‘Silent Auction’ basa riba resultado di un 
proyecto educativo. 

Studiantenan di scolnan hunto cu nan docente 
di arte a colecta materialnan cu cual a diseña y 
construi mueblenan. E fondonan recauda dor 
di e evento lo bay pa un instancia cu ta keda 
anuncia e anochi mes. 

Training tabata den full swing pa Sound & More duna Aruba un solo presentacion 


"Áwe diabierna den Red Cup Block Party 
PuMq Jo por goza di nan unblaba ipas' 


PA ALGUN 


caba tabata circula 


siman ya 

'riba rednan social cu e conocido banda Sound 
& More lo uni p’asina duna Aruba un ultimo 
presentacion. Manera cu nos tur sa, cu Sound 
& More no ta un banda desconoci y sigur den e 
temporada di 2000 pa 2005 nan tabata e banda 
di momento cu practicamente tabata domina 
tur fiesta. 


Sin papia di e conocido lugar Choose A Name,' 
Ice Berg y mucho mas unda cu Sound & More 
tabata toca frecuente. Despues di varios rumon 
cu tabata circula, porfin e noticia a keda 
confirma cu enberdad tur integrante a uni cabes 
hunto pa lanta e banda pa un solo presentacion' 
cu lo tuma lugar awe diabierna. 

E presentacion pa uni e banda hunto tabata, 
un deseo di un persona masha special cu lo ta 
celebrando su cumpleaños y semper tabata kier 
pa Sound & More toca na su fiesta. 


Well, e deseo a wordo cumpli y awe diabierna 
Aruba completo lo tin e oportunidad pa baila y 
goza di Sound & More pa un solo presentacion. 
Tur hende ta keda cordialmente invita pa 
atende e Red Cup Party cu lo tuma lugar na 
Cheezy_Corner Lounge djabierna awor. 

Dienst Huur- en Consumentenzaken ta conseha: 

Pone tur condicion di 
trabao cu Contratista 
por Escrito 



HOPI consumido ta haya nan 
mes den problema cu contratista. 
Problemanan comun ta por 
ehempel: e contratista no ta 
cumpli cu tur loke e ta priminti, 
e trabao no ta keda manera e 
instruccionnan di e consumido, 
e contratista no ta cumpli cu e 
schedule di trabao, trabao mal 
haci of e contratista ta cobra mas 
hopi di loke ela acorda. 

Na Hulanda e consumido tin mas 
instrumento pa su proteccion, 
manera e consumido tin derecho 
riba 3 dia pa reflexiona despues 
cu e firma contract of tambe e 


consumido por wanta e ultimo 
5% di e suma total di contract pa 
3 luna si na final di e trabao e ta 
haya cu e contratista no a cumpli 
cabalmente. 

Ademas na Hulanda tin un 
regulacion legal special den buki 
7 di codigo civil titulo 12, cual ta 
regla trabao cu contract. E prome 
seccion di e ley aki tin reglanan 
general y e segundo seccion ta 
regla construccion di un cas a 
peticion di un consumido. Aruba 
no tin e ley legal aki. Na Aruba 
ainda nos tin e ley bieu cu ta regla 
e acuerdo di contract di trabao den 
buki 7A y cu ta hopi conciso. Pues 


e ta hopi cortico y no 
ta mesun amplio cu e 
ley cu Hulanda ta uza 
ora consumido ta 
contrata contratista. 

Na Aruba, segun ley 
ta existi un contract 
den cual e contratista 
ta compromete su 
mes pa haci un tipo di 
trabao di naturalesa 
fisico pa un prijs (7A: 
1613B BWA). Ta 
trata di modificacion 
of creacion di algo 
di naturalesa fisico 
manera por ehempel 
fabricacion di un 
mueble of un cas. 

E contratista 
mester percura p’e 
trabaonan keda cla 
denter di e termino 
acorda conforme e 
instruccion di e cliente. Tambe 
e contratista ta carga cu e riesgo 
si e no termina na tempo of si e 
gastonan di e trabao surpasa e 
prijs acorda. 

Desafortunadamente na Aruba 
compara cu na Hulanda e 
consumido tin menos instrumento 
pa garantisa su proteccion, pero 
asina mes e consumido por 
protege su mes. E prome paso cu 
e consumido por tuma pa protege 
su mes ta exigi e condicionnan di 
trabao den un contract por escrito 
cu e contratista. 

Haci acuerdonan cla cu e 


contratista cu ta inclui cada detaye 
cu ta parti di e trabao y cu ta 
importante p’e resultado final. Di 
e manera aki tin mas claridad riba 
loke exactamente ta keda acorda. 
Esaki ta duna e consumido mas 
siguridad tambe. 

Den e contract cu e contratista ta 
consehabel pa inclui e siguiente 
puntonan: fecha di entrega, 
materialnan cu lo wordo uza; 
calculacion di prijs di e trabao; 
kico lo pasa si acaso e trabao 
resulta mas hopi of menos; forma 
di entrega; daño y perhuicio 
den caso di incumplimento di e 
terminonan di ehecucion. 

Traha un contract por escrito 
rasonabel cu condicionnan pa 
ambos partido. Asina bo por 
controla despues si e contratista 
a mantene su mes n’e acuerdo. 
Si acaso e contratista duna bo un 
contract como ehempel, laga un 
abogado cu conocemento di e ley 
aki tira un bista riba dje of laga bo 
abogado mes prepara un contract 
como ehempel. 

Pa ley, acuerdo verbal tambe tin 
validez cu otro palabra cualkier 
comunicacion of declaracion 
cu mag di wordo asumi bao di 
circunstancia di ta enfoca riba 
consecuencia legal, manera cera 
un acuerdo, ta legal, menos si 
e ley ta prescribi otro (art. 3:35 
jo 3:33 BWA). Pero acuerdonan 
verbal ta trece problema ora cu 
tin diferencia di opinion pasobra 
ta dificil pa prueba. 


DOW ta informa: 

DEPARTAMENTO di Obra Publico 

Trabounan 

(D.O.W.) ta informa en conexion cu 
saneamento di riool, lo cera parti di 
Briezenstraat altura di Briezenstraat #01 

preparacion / 

t/c # 17 pa trafico di motorisa. 

E trabou di saneamento di riool den e caya 
menciona ta ser calcula cu lo tuma 3 siman 

cambio di riooi 

cuminsando 28 di september te cu 09 di 
october 2015. 

entre Briezenstraat 

Trabou aki lo keda realisa entre 8or di 
mainta pa 4or di atardi. 

DOW ta pidi comprension y disculpa pa 

nr. 01 t/c nr. 17 

cualkier inconveniencia cu trabounan por 
ocasiona. 

Casa Tua a haci 
un donacion n^e 
studiantenan 
culinario di EPB 


E FAMOSO restaurant local Casa Tua 
a priminti un donacion di materialnan 
educacional na EPB su studiantenan culinario, 
na honor di e establecimento su di 10 
aniversario. Maestro Bas Willemsen a splica 
cu e studiantenan di EPB, kendenan ta parti di 
e programa profesional local culinario basico, 
ta disfruta di e conveniencianan di un cushina 
profesional na scol. 

E restaurant opera banda di dje, esta Aloe 
Restaurant, tambe ta sirbi como un ceno 
di practica, y un biaha pa siman e ta habri 
p’e publico general riba diamars, pa lunch, 
sirbiendo cuminda prepara p’e studiantenan. 
E espacio tambe ta wordo uza pa practica, den e 
tantisimo otro aspectonan di servicio y maneho 
di restaurant. Tabata e idea di Willemsen pa 
instala un camara den e cushina pa demostra 
tur e accion pasando den e cushina, den e sala 
di come, y Casa Tua Restaurant na su turno 
tabata contento di por haci e proyecto aki un 
realidad door di haci un donacion di e ekipo. 
Ademas di e donacion, e studiantenan tambe 
a gosa di un evento special na Casa Tua, 
Renaissance Marketplace, unda cu binti-un 


studiante a 
wordo invita 



pa un tayer 
c a s u a 1 d i 
traha pizza 
cu e chefnan 
experto di 
CasaTua,den 
e restaurant 
su cushina di 
exhibicion. 

Nan publico, amigonan y fanaticonan di 
Casa Tua, incluyendo nos isla su Minister 
di Educacion, miembronan di prensa, y 
dignitarionan, a disfruta di e oportunidad 
pa saboria nan pizzanan gourmet fresco 
traha como nan lunch, y a declara e pizzanan 
increiblemente delicioso. Rumannan David 
& Gregory Nataf, kendenan ta dirigi e negoshi 
di famia y cu a invita e studiantenan y nan 
maestro, a priminti un contribucion n’e scol, 
na final di e tayer di traha pizza. 

Tabata e restaurant su manera di sostene 
educacion y desaroyo culinario, yudando pa 
lanta y sostene talento local di cushina, segun 


David Nataf, kende por ser 
mira rib’e portret hunto cu e studiantenan 
culinario di EPB, e ekipo instalando e ekipo di 
camara y maestro Bas Willemsen. 

Mientras cu e homo di piedra ta crea e pizzanan 
na Casa Tua Renaissance Marketplace y 
Arawak gardens, bishitantenan ta saboria 
tambe e pastanan traha fresco y recetanan 
clasico di Spaña y Italia manera Osso Bucco di 
Vittelo, Beef Carpaccio, Paella y Tiramisu, den 
airco of den aire liber. Pa lunch, cena, bebida 
y pasapalonan, Casa Tua ta un cas leu di cas, y 
e empleadonan bon entrena ta contento di por 
sirbi na un manera elegante, y cu un sonrisa. 


Crown a haci un donacion 
n'e sludiantenan culinarie 
di EPB 



ORA Crown Aruba a tende di e donacion di ekipo di camara 
na studiantenan culinario di EPB, e compania a dicidi di 
complimenta esaki cu e donacion di un smart TV. Maestro Bas 
Willemsen a splica cu e studiantenan di EPB, kendenan ta parti 
di e programa profesional local culinario basico, ta disfruta di e 
conveniencianandiuncushinaprofesionalnascol. E restaurant 
opera banda di dje, esta Aloe Restaurant, tambe ta sirbi como 
un ceno di practica, y un biaha pa siman e ta habri p’e publico 
general riba diamars, pa lunch, sirbiendo cuminda prepara p’e 
studiantenan. E espacio tambe ta wordo uza pa practica, den 
e tantisimo otro aspectonan di servicio y maneho di restaurant. 
Tabata e idea di Willemsen pa instala un camara den e cushina 
pa demostra tur e accion pasando den e cushina, den e sala di 
come, y ya cu Casa Tua Restaurant tabata contento di por haci 
e proyecto aki un realidad dor di haci un donacion di e ekipo, 
Crown Aruba a completa esaki door di duna un television riba 
cual e accion den e cushina lo wordo transmiti. Aki por mira e 
studiantenan culinario di EPB, maestro Bas Willemsen y nan 
television nobo, na Crown Aruba. 

Anochi di 
Charia na 
Ateiiers ^89 

Cu Tema: Fotografia 

ATELIERS ‘89 ta sigui cu su tanda nobo di charla. 
E biaha aki riba dialuna anochi 21 di september 
2015, 7pm sharp. E anochi unico aki na Ateliers 
‘89 ta hiba e tema di: fotografia. Aki bo tin e 
oportunidad di haci mas mihor conoci cu e obranan 
di arte-trabou y e personanan tras di esaki. Cu 
artistanan invita: di Aruba e maestro den fotografia 
digital Fernando Vermeer y nos maestra actual 
p’e workshop di fotografia procedente di New 
York USA, naci na Hulanda, Wijnanda de Roo. E 
evento aki ta powered by UNOCA den e black box 
na ateliers ‘89. 

UNOCA ta brinda nos un oportunidad unico di haci 
conoci, na Ateliers ‘89 bo cas di arte contemporaneo, 
den un anochi ameno di charla cu trabounan y 
pensamento di e diferente artistanan aki. 

Fernando Vermeer, ta ex-studiante di Ateliers ‘89 
y atraves di Ateliers ‘89, tambe a asisti na Gerrit 
Rietveld Academie na Amsterdam Hulanda. 
Basta tempo Fernando a bin ta specialisa su mes 
den e mundo di photoshop y e digitalisacion di 
e actualidad den e ramo aki. Tambe e la realisa 
obranan masha apart rib’e tereno aki. Lo e mustra 
esunnan mas actual e anochi aki. Actualmente ela 
tuma over e negoshi di su famia Checkpoint Color. 
E lo elabora rib’esaki tambe y e transformacion di 
blanco y preto pa digital. 

Wijnanda De Roo, ta un persona hopi encantadora 
y cu su experencia internacional gigantesco. 
Trahando entre New YorkyAmsterdam. Wijnanda 
rib>e anochi aki lo mustra nos su obranan di arte 
di potret actual cu ta masha interesante y delicado 
mes. Y asina lo amplia mas rib>e contenido 
di esakinan cu e publico presente. Pero en 
particular nos ta spera di tende con y kico e bida 
di un fotografo ta na New York ta. Y con pa cana 
internacionalmente. Tambe loke tur fotografo 
presente ta spera di tende; si tin un posibilidad pa 
nan tambe internacionalisa nan mes. 

Bini uno bini tur y haci e anochi aki uno grandi y 
respalda asina tur nos artistanan local. E anochi aki 
ta gratis y ta den e Black Box Teather, na Ateliers 
<89 mes. Ateliers <89 Fundacion y su maneho diario 
ta agradeci UNOCA, Mondriaan Fonds en grande 
y tur otro sponsor cu nan aporte pa por a realisa e 
workshop y charlanan aki. 



Fundacion Pa Nos Muchanan 
(FPNM) ta organisa 
"Anli-bullying Convenlion" 


ABO KIER sa mas tocante‘bullying” 
(termento) y e efecto social-emocional 
cu esaki tin rib’e victima y e terdo mes? 
Bo kier sa con pa guia mucha of preveni 
cu nan ta cay den gara di esaki? No 
perde e convention aki! Etatumalugar 
na Renaissance Convention Center riba 
18 di october di 9am pa 4.30pm. 


Tickets pa entrada ta obtenibel na 
oficina di FPNM. Cumprandobo ticket 
bo tin chens pa gana un bunita t-shirt 
cu e logo di nos Fundacion riba dje. 

Pa mas informacion yama nos na 583- 
4247 Of 588-0856 of Like nos riba 
Facebook. Aruba, hunto ban pone un 
fin na termento! 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi lus y salbashon di ken lo mi tin miedo? 

Señor ta mi fortalesa di mi bida, pa ken lo mi tembla? 

Un kos so mi a roga Señor, esei so mi ta anhela: 

Ku mi por biba den kas di Señor, tur dia di mi bida. 

Tur dia di mi bida pa kontemplá splendor di Señor y bishita su témpel. 
Salmo: 27 


Ta anuncia cu a bay sosega den brasa 
di Señor: 

Alberto Boekhoudt 

Mihor conoci conno "Beto of Papa" 
^21-11-1923 tl 5-09-2015 


Na nomberdi: 
Su esposa: 
Boekhoudt 
Suyiunan: 


Tida 



SilviaySilvioCroes 
Mirto y Maritza Boekhoudt 
GloriayChemitoCroes 
Linda Boekhoudt y Carlos Serje 
Marcia Boekhoudty Harold Deluvia 
AlexyZoraima Boekhoudt 
Evert Boekhoudt 

Manera yiu: Myra Geerman 

Nieto- y nietanan: Giovanni Boekhoudt y Xaviera Vis 
Jose Alberto Boekhoudt y Indira Prince-Salas 

Bryan Soemers y Maria Ximena Lopez-Paz 

Chamiry Lisa Boekhoudt 

Andy Soemers y Nadine Krosendijk 

Michel Croes 

MarlonyGiselleCroes 

Xiomara y Nayron Doran 

Nancyy Elmer Batres 

Kimberly Boekhoudt 

Cindy y Angelo Boekhoudt 

Roxana Hoevertsz 

Licenne Boekhoudt 

Nemesis Boekhoudt y Jean Quandt 

Edlin Boekhoudt 

Eiriana Boekhoudt 

Rumannan: Alicia"lsha"Geerman 

Clothilda"Tichi"Croes 
Martina Boekhoudt 
Juan Boekhoudt 
SiraySiroVrolijkyyiunan 
Vda. Mia Boekhoudt-Navas y yiunan 
Swaycuñanan: Pedrito Kellyyyiu 

Catrien Dreischoryyiunan 
Fransy Maria Kelly 
Elio Kellyyyiunan 
Vda. Nina Kellyyyiu 


Su bisanieto y bisanietanan, sobrino y sobrinanan, primo y 
primanan y tur hende cu e la brinda y cu a brinde nan amistad y 
cariño. 

Amigonan di cas: Max y Sita Semeleer 

Bicento y Betty Henriquez 
Hipolito y Gloria Zievinger 

Demas famia: Boekhoudt, Kelly, Croes, Chaljub, Serje, 

Deluvia, Romay-Torres, Dreischor, de Mey, Lopez, Perez, Batres, 
Geerman, Hoevertsz, Soemers, Krosendijk, Lopez-Paz, Doran, 
Vis, Pereira, Evans, Prince-Salas,Vrolijk, Navas,Trompy su 
rumannandenCristo. 


Ta invita pa e acto di entiero cu lo tuma lugar diasabra 19 di 
september 2015 na Iglesia Alianza Evangelica na Oranjestad di 
9'or pa 1 l'or di mainta, despues lo sali pa Santana central na 
Sabana Basora. 


Adres pa condolencia: Aurora Funeral Home, diabierna 18 di 
september 2015 di 7'or pa 9'or di anochi. 

Nos ta pidi nos disculpa si den nos tristeza nos por a lubida un 
of otrofamia. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/invitadon 

Esposa, yiunan y famia kier a gradici tur persona cu di un of otro forma 
a compaña nos, mustra nos atencion y duna nos sosten y consuelo 
durante e fayecimento inespera di nos defunto stima: 



Fernando (Nanchi) Kock 

Alavez ta invita famia, bisiña, amigo y conocirnan pa un santo 
sacrificio di misa pa descanso di su alma pa sosiego eterno. 

Diasabra 19 di september 2015 pa 7'or di anochi na Capilla 
Emanuel Kapel na San Nicolaas. Despues di misa tin un santo 
Rosario na cas; Koolbaaibergstraat # 11 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


The Lord is my Shepherd, I shall not want 
He makes me lie down in green pastures 
He leaded me besides still waters: He restores my soul 
And I will dwell in the house of the Lord forever 

With deep sympathy we announce the passing away of our beloved 
husband, daddy and grandfather 



Inshan Ally 

Sunrise 10-06-1936 
Sundown 12-09-2015 
From Guyana 


Leftto mourn are his: 

Wife: Shamday Ally-Samaroo 

Children: Zahir (Sonny) and Shamila Alli-Martijn 

Bibi Alli and Edward Ramcharran 
Shampati Jaikissoon 

Grandchildren: Randy, Shandeeh, Valiza, Alisha, Neeta, 

Ryan, Diane, Sean 

Like children: Rama Siri Ram and Savitri Ram 

Bothers, sisters, nieces, nephews, brother- inlaws, sister- inlaws 
In-laws: Mario and Norma Martijn-Maduro 

Reginald and Vanessa Kelly-Martijn 

Pastoor of Seed of Life Ministries:Tomasito Gibbs and Victoria 
Gibbs 

All good home friends and neighbors 

He was related to families: Ally, Samaroo, Martijn, Jaikissoon, 
Ramcharran, Nariene, Kelly, Maduro, Ram 
All families in Guyana, Suriname, Canada and New York to 
numerousto mention 

We are accepting condolences at home NCC # 49-D everyday 

Friday 18th of September there will be condolences at Aurora 
Funeral Home from 7 to 9 pm. 

Funeral Ceremony will take place on Saturday 19th of 
September 2015 at Aurora Funeral Home from 9 am to 11 am. 
The cremation of our beloved Daddy will be in family privacy. 

Our apologies if in our time of grief we may have forgotten a 
family member. 

After the funeral there will be no condolences at home. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento 

Nos ta expresa nos mas sincero graditud na tur famia, amigonan, 
bisinjanan y conocirnan cu di un manera of otro a compaña nos, mustra 
nos atencion y duna nos sosten y Consuelo durante e fayecimento y 
cremashon di nos difunto stima: 



Wilfrido Rafael Monzón 

Tambe nos kier a agradeci na Hospital Horacio Oduber piso 2 y 
3, Dr. Augusto Garcia, Dr. Ali Gacrcia, Dr. D e Veer, Dr. Kelly, Dr. 
Habibey Botica St. Anna. 

Danki di curazon 
Famia Monzón 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, den cunucu di yerba 
berde. E ta pone mi sosega. E ta hiba mi na awa trankil, pa mi bolbe 
haya forza. -Salmo:23.1 

Cu hopi dolor na nos curason nos ta anuncia fayecimento di: 



Sr. Pedro Franken 

Mihor conoci como"Peru" 

*14 mei 1940-tl3 september 2015 

Na nomber di su: 

Esposa: Dolores (Doris) Franken-Brito 

Rumannan: Anita Giel-Franken esposo y yiunan 

Sra.vda Agapita (Chipin) Maduro-Franken y 

yiunan 

tRosa Franken yyiunan 
Sra.vda Brigida Gomez-Franken y yiunan 
tSerafina Simileer-Franken y yiunan 
Sra.Albertina Franken y yiunan 
Sr. Gregorio Franken esposaa y yiunan 
Rumannan di crianza: sra.TinaTromp-Brete 
Sr. Ovito Brete 
Sra. Maria Lacle-Brete 

Tanta y Omonanan, Cuña y swanan, sobrino y sobrinanan, 
yiunan di su esposa, su amigonan di Biljard y demas famia: 
Franken, Brito, Giel, Webb, Maduro, de Cuba, Gomez, Simileer, 
Quant, Brete, Figaroa,Tromp. 

Adres pa condolencia: Alto Vista 131 for di 7'or pa 9'or di anochi. 

Ta invita pa e acto di entiero cu lo tuma lugar diabierna 18 
september 2015 pa 11 'or di mainta na misa St.Anna na Noord 
despues lo Sali pa Santana Catholiko di Noord. E restonan 
mortal lo ta reposa for 9'or di mainta den misa. 

Nos ta pidi nos disculpa si den nos tristeza nos por a lubida un 
of masfamia. 

Cumana 76 
Oranjestad,Aruba 
Tel: 588-6699 

Señor ta mi wardador, mi'n tin falta di nada, den cunucu di yerba 
berde. E ta pone mi sosega. E ta hiba mi na awa trankil, pa mi bolbe 
hayaforza. -Salmo:23.1 

Cu inmenso tristeza na nos curazon nos ta participa fayecimento 
Inesperadamente 



Jacobo Cabral 

Mihor conoci conno "Master of Cabral" 
1-10-1948112-09-2015 


Na nomber di su 

Mama: Josefa Willems vda. Jose M. Lozano 

Compañera: Belsy Barroso y yiu Mauricio 

Yiunan: Jahaira S. (Aika) Cabral y Javier Dinzey 

Cedric J. Cabral y esposa Carmelita 
KeylaT. Cabral 
Ex-Esposa: Julia R. Silberie 

Rumannan: Pablo Penja (Boei) y yiunan 

Encarnacion Penja 
Mercedes Cabral y yiunan 
Fernando Cabral y yiunan 
Ramon Cabral yyiunan 
Luciano Urbano Willems 
Nieto(a)nan: DaphneCabral 

Nathan Cabral 
Zaydeon Cabral 

Subrino(a)nan: CandyPerez 

Hector Peña 
Natasha Cabral 
EldrickCabral 
Rodney Cabral 
Aneudy Cabral 

Tanta y Omonan, Primo y Primanan, mihor amigonan di cas: 
Roland Esser, Antonio Bryson, Alberto Wilson, Benneth (Shoes), 
Ronny, Ivan, Rudy, Fang, Siro. 


Wx-Coleganan: AMC Unicon, Coastal, Frio Max Stores, Activa 

Trading 


Demas famia: Cabral, Barroso, Pansa, Silberie, Dinzey, Willems, 
Penja, Harms, Perez, Martina, Wouters, Lozano, Hypolite, Wever, 
Wanga,Tromp, Vrolijk,Tjen-a-Loi, Lacle, Jacobs, Garcia, 
Garcia-Soto, Croes, Tromp. 


Adres pa condolencia Aurora Funeral Home, diahuebs 17 
septmebr 2015 for di 7'or pa 9br di anochi. 


Ta invita pa e acto di despedida diabierna 18 september 2015 
for di 2 or pa 4 or di atardina Aurora Funeral Home. 


Nos ta pidi nos disculpa si den nos tristeza nos por a lubida un 
of mas familia. 

Famia ta pidi pa preferibel di bin na colornan alegre. 




A 

Mainta 


Invitacion 
pa nobena 
na honor 
di San 
Miguei 
Arcangei 
na Misa 
Birgen di 
Fatima na 
Dakota 


PASTOOR Daniel W. 
Szpila di Congregacion 
di San Miguel Arcangel, 
ta invita tur devoto, 
parokianonan di Dakota y 
pueblo di Aruba en general 
pa asisti na un nobena 
na honor di San Miguel 
Arcangel cu ta cuminsa 
diadomingo awor 20 di 
september pa 5.15 di 
atardi y ta sigui tur dia 
den siman pa 6.15 pm cu 
excepcion di diadomingo 
dia 20 y 27 di september 
cu ta cuminsa pa 5.15 di 
atardi. 

Diamars 29 di september 
nos ta celebra fiesta di 
San Miguel hunto cu 
Arcangelnan San Gabriel 
y San Rafael, cu un S.S. 
di Misa Solem pa 7’or di 
anochi na Misa La Birgen 
di Fatima na Dakota. 

En conexion cu e fiesta 
aki lo no tin misa diamars 
29 di september pa 8’or di 
mainta. 

Laga nos bin hunto y 
resa na nos Arcangel San 
Miguel pa proteha nos 
pais di tur peliger y pa 
paz, amor y trankilidad 
por sigui reina riba nos 
dushi pais Aruba y henter 
mundo. 

Boso presencia ta 
altamente aprecia. 


Pa peticion popular 

Prexime Dewnlewn 
Bazaar la diasabra 
26 di seplember 

PROBECHA! 



DESPUES di e prome actividad organisa bou 
coordinacion di Oranjestad Business Improvement 
District, demanda tey pa eventonan di compras den 
caya. Pesey mes, OBID ta anuncia su proximo dos 
Downtown Bazaar. 

E prome ta diasabra otro siman, dia 26 di September 
y e siguiente dia 31 di october, en conexion cu 
celebracion di Halloween. 

Di awo pa dilanti ta amplia e cobertura ainda un 
poco di comercio den Caya Grandi ya cu ta yama 
bon bini tambe n’e tiendanan den Plaza Margarita 
y Adidas, banda pabou di ex La Linda di mucha. 
Comerciantenan a keda satisfecho cu e resultadonan 
di e ultimo bazaar, cual tabata esun di Back to 
School y ya caba ta preparando otro siman. 

T anto tiendanan como luganan di cuminda y bebida 
ta wordo encurasha pa probecha di e oportunidad 
y prepara ofertanan atractivo pa genera volumen 
di trafico pa nan luga. 

Tambe ta pidiendo pa mas tanto luga keda habri te 
cu 9’or di anochi p’e ambiente agradabel di compras 
por continua te mas laat y maximaliza e bentanan. 
Oranjestad Business Improvement ta un entidad 
conforma pa sector publico y priva. Su director, 
comerciante veterano Stanley de Marchena a duna 
di conoce cu nan animo ta halto y expectativanan 
ta positivo. 

“Nos tin confianza cu e esfuerso aki lo trece 
cumpradonan potencial pa centro di ciudad y den 
tiendanan. Nos kier haci di centro di ciudad e centro 
di compras y entretenimento na Aruba. Hunto nos 
por haci esey.” 

E oficina di OBID ta duna sosten adicional den 
forma di promocion den medionan di comunicacion 
convencional como tambe social. Por ultimo ta 
invita un y tur pa bin disfruta di otro dia dushi den 
compania di famia y bin topa conocinan mientras 
cu bo ta probecha di e miho ofertanan cu tin den 
Caya Grandi. 

Minister Oduber a reuni cu 
empleadonan di Renaissance 

Preocupacionnan 
ta haya atoncion 
inmodiato 

DIAHUEBS mainta un grupo di empleadonan 
di Renaissance a pidi Minister Otmar 
Oduber atencion pa nan preocupacion cu 
introduccion di e proyecto di Parkeermeter. 

E representantenan a sinta na mesa cu e 
mandatario y gerencia di Aruparking, unda 
den un bon ambiente a ricibi hopi informacion 
di henter e proyecto y nan caso specifico. 
Minister Oduber a trata cada un punto di 
preocupacion cual entre otro tabata e aspecto 
di siguridad specialmente anochi pa esunnan 
cu ta traha warda. 

E mandatario a comenta cu ya caba tin 
personal di siguridad y tin un plan pa aumenta 
e cantidad di personal di siguridad den e 
areanan concerni. Sr. Oduber a describi tambe 
cu ya ta trahando diferente toren nan p’e 


personal di siguridad por tin un miho 
bista rib’e areanan. 

A corto plaso por menciona tambe cu 
Aruparking ta trahando di cerca cu 
Elmar N.V. pa añadi mas iluminacion 
den e areanan mas critico. 

Sr. Oduber a splica tambe cu a ofrece 
gerencia di Renaissance e opcion pa 
un area completo, destina pa nan 
empleadonan, di cual no a ricibi 
reaccion manera a spera. 

A haci un di dos oferta siman pasa y no a haya 
un contesta definitivo rib’e proposicion. Un 
rato prome cu e reunion cu e empleadonan, 
gerencia di Renassaince a bay di acuerdo cu 
e proposicion di Aruparking pa tin un espacio 
adicional, banda di nan tres parking lotnan, 
destina pa nan trahadonan. 

Awor e empleadonan por ta mas trankil 
rib’e inkietud di nan espacio pa staciona 
nan vehiculonan. 

E trahadonan a keda hopi satisfecho cu 
e informacion ricibi y a gradici Minister 
Oduber pa a sinta cu nan na mesa. 

E mandatario a enfatisa cu e ley nobo di 
parkeer den centro di ciudad lo traduci 
su mes den clientenan contento y 
peatonnan cu por cana trankil riba acera 


sin cu autonan mal staciona ta stroba nan. 
Claro cu a haci y lo sigui haci tur esfuerso pa 
acomoda tur esunnan cu ta traha den e area, 
pa nan por logra haya un espacio pa parkeer. 
Pero na final di cuenta, mas parkeerplaats 
pa cliente lo traduci den mas oportunidad pa 
negoshi pa tur e tiendanan den e mallnan, e 
casinonan y p’e hotel mes! 



Playoff Heineken AA final di Aruba Softball Bond 

Royal Power ta reaciona 
y ta strambuya Pizza 
Hut Monsters 18-3 


PLAYOFF Heineken di Aruba Softball Bond 
dedica na baluartenan Marianella Danies 
y Ramiro Lopez ta den su recta final. Den 
categoria AA e fuerte equipo di Royal Power 
ta reaciona despues di a ricibi un derota un 
dia anterior y ta vapulia Pizza Hut Monsters. 
Un Royal Power determina completamente cu 
un otro actitud den comparasion cu e promer 
dia. Jomark Flanegin ta bay ful e ruta y ta pone 
e victoria riba su nomber. 

Arjen Mathilda ta inicia e partido pero no por a 
wanta e precion y ta wordo relava pa Richinel 
Matos kende tampoco por a keda cla cu e 
batenan cayente di Royal Power y finalmente 
Michael Fingal a bin sera e partido. 

Royal Power 18 careda, 18 hit, 2 error. Pizza 


Hut Monsters 3 careda, 5 hit, 1 error. 
Mihor bateadornan pa Royal Power a 
resulta Angelo 
Arnold kende 
porcierto tabata 
redhot batiando 
5-4, Kenny Hart 
5-3, Kumar Piar 

1- 1, Gregory 
Pilin Krosendijk y 
Richard Flanegin 
ambos di 2-1, 

Riangelo Flanegin 

2- 1, Giandrick 
Lacle a bay di 2-2 
incluyendo un 


homerun bon pa 2 careda den deep left. 

Pa Pizza Hut Monsters a destaca na plato Julio 
“Ambiori” Hernandez di 3-2, Aigel Brete di 
2-1. Asina Royal Power a empata e serie na 1 
-1 den gran forma. 

Diabierna 7pm Spuiters lo enfrenta Piratas 
den nan wega number 5 esta e wega desisivo 
mientras pa 9pm Royal Power lo midi forsa 
un biaha mas contra Pizza Hut Monsters den 
nan wega number 3 di serie di best out of 5. 
Fanaticada ta keda cordialmente invita pa 
yega tereno bin apoya bo equipo preferi. 
Softball fast pitch den pleno desaroyo. 

Prome Minister Mike Eman na TNO-Arubadag' 


“Companianan grandi manera 
Pbillips, Unilever y GasUnie a wordo 
inspira pa e vision di Áruba" 





m 



‘TNO-ARUBADAG’ na Den Haag tabata un 
exito, mirando cu el a cumpli cu su metanan. 
Aki Prome Minister Mike Eman a mustra esnan 
presente e vision general cu Gabinetenan Mike 
Eman tin pa Aruba bira un pais completamente 
sostenibel na 2020. 

E mandatario a biaha pa Hulanda cu un 
agenda pisa cu diferente encuentro y un di 
nan tabata e ‘TNO-Arubadag’, unda banda di 
empresarionan Hulandes tabatin Arubianonan 
tambe cu a acudi. Nan a expresa interes den 
tur loke cu Aruba ta haciendo riba tereno di 
durabilidad. Studiante y Arubianonan biba 
na Hulanda a acudi n’e evento interesante aki. 
“Nos ta hopi satisfecho con nos partner TNO 
a duna tanto atencion den organisa un evento 
asina cu a trece hunto un grupo interesante,” 
Prome Minister Eman a splica na final di e 
evento. 

E meta tras di e TNO-Arubadag ta pa )mda den 
desaroyo di tres tema importante pa Aruba, 
Eman a splica. 

E prome ta pa hunto cu TNO presenta na 
empresanan Hulandes y studiantenan 
Arubiano e vision general cu Aruba tin pa 
bira un pais completamente sostenibel na 
2020 y trece e oportunidad pa mas empresa 


por capitalisa rib’e oportunidadnan cu esaki ta 
ofrece. Entre otro door di trece nan tecnologia 
existente of esnan cu ta den desaroyo pa pais 
Aruba y brinda e studiantenan e vision con 
Aruba y TNO ta trahando hunto pa logra e 
meta grandi aki. 

E di dos meta importante di e dia ta, mustra con 
Aruba y TNO ta traha pa exporta conocemento. 
Den cuadro di esaki tin un proyecto cu tin dos 
aña trahando riba dje y aworaki ta na punto pa 
cuminsa su construccion: ‘Smart Community’. 
“TNO ta sinti cu na Hulanda y Europa tin 
hopi interes di companianan cu kier aplica un 
tecnologia hopi specifico (p.e. verf special, 
solar panel diferente cu esnan existente, of 
molina di biento cu otro tecnologia, sistema 
pa produci awa limpi), den un comunidad 
chikito unda tur cos por wordo getest riba 
nan efectividad. Tur e companianan tabata 
presente tambe y mayoria a expresa cu ora cu 
e ‘Smart Community’ start, nan lo bini pa pone 
nan producto den e comunidad ey.” 

No solamente companianan a expresa interes 
pa participa den e “Smart Community” cu 
Gabinetenan Mike Emany TNO ta desaroyando, 
pero tambe ta interesa pa habri un oficina na 


Aruba pa poco-poco orienta nan mes despues 
riba mercadonan den bisindario. 

E di tres meta ta specificamente dirigi riba 
studiantenan. Pa nan haya informacion amplio 
di e vision di Aruba y con Aruba ta traha cu 
parnternan manera TNO y Carbon War Room, 
cu tambe ta ofrece oportunidadnan. Durante 
e dia aki e mandatario a mira hopi hoben 
cu ta orienta riba ideanan tecnologico pero 
tambe social economico di sostenibilidad y ta 
interesa pa na final di nan estudio bolbe Aruba 
pa hunga un rol den ehecucion di e vision di 
Gobierno. 

“Mi ta sintimi hopi orguyoso di mira 
studiantenan dunando presentacion y cu no 
unicamente ta presente.” 

Eman a bisa cu ora bin cu metanan grandi, ta 
crea un energia y entusiasmo cu bo no ta haya 
ora bo no tin e ambicion y trayectonan cu ta 
wordo poni. 

“E ta anima hopi hende cu ta sinti e reto pa 
taparti di e proceso. Tin companianan grandi 
manera Phillips, Unilever y GasUnie presente 
cu a wordo inspira p’e vision di Aruba, e 
dinamismo con nos ta carga e vision aki y e 
partnernan grandi cu nos ta aglomerando den 
e proceso pa logra nos meta,” Eman a bisa. 

President y CEO di TNO drs. Paul de Krom 

"Nos tin un partnership cu 
Áruba a base di igualdad 
cu bentaba mutuo" 


DEN HAAG - E organisacion cientifico 
TNO (Toegepast Natuurwetenschappelijk 
Onderzoek) a organisa na Den Haag un 
encuentro yama ‘TNO-Aruba-dag’ na unda 
60 empresario a acudi pa - pa medio di 
presentacion y charlanan -laga nan mes wordo 
informa di e posibilidadnan cu Aruba ta ofrece 
pa nan por bin establece nan empresa ‘berde’ 
n’e isla cu ta enfocando rib’e parti aki den su 
maneho. 

Un maneho y vision cu a pone Aruba riba 
plataformanan internacional. TNO Caribe tin 
4 aña activo na Aruba, uzando Aruba como 
hub p’e region. 

Actual President di Raad van Bestuur y CEO di 
TNO Innovation for Life na Hulanda Paul de 
Krom a bisa na final di e evento exitoso cu nan 
di TNO ta masha orguyoso di por ta hunga un 
rol asina importante na Aruba. 

“Awe nos a renoba e contract di cooperacion 
p’e siguiente 4 añanan. Nos ta den un bon 
partnership cu Gobierno di Aruba y nos ta 
inmensamente orguyoso di por continua cu 
nos cooperacion.” 


De Krom a enfatisa 
cu TNO tin hopi 
conocimento riba 
tereno di energia 
duradero cu ta 
un di e puntonan 
di enfoke di 
Gobierno di 
Aruba. 

P a T N O t a 

importante pa por mustra kico tur e por. 

“No pa Aruba so, pero pa henter Reino aunke 
cu mi mester bisa cu pa nos Aruba ta hopi 
importante. Nos ta brinda Aruba experticio 
y experiencia, pero di otro banda nos ta haya 
experticio y experencia bek di Aruba. Ta 
pesey mes cu mi por bisa cu loke nos tin ta un 
partnership a base di igualdad y unda ambos 
tin bentaha.” 

Podise cu no ta tende mucho di TNO, pero 
hecho ta cu e cantidad di proyectonan realisa 
a crece den transcurso di añanan. 

Pa loke t’e trabounan di TNO Caribe den 
region por constata cu Aruba ta hunga 
un rol influyente. “Pero banda 
di esaki TNO Caribe tin 
tambe un relacion 
importante cu Merca. 

Pesey mes cu nos 
presencia na Aruba 
ta esencial.” 

D e K r o m a 
bisa cu den un 
combersacion 


extenso cu e tabatin cu Minister President di 
Aruba despues di e evento, el a keda encanta 
di e forma con e mandatario ta trece e vision 
di Aruba dilanti. 

“E combinacion: durabilidad, energia, 
calidad pero tambe diversidad di economia 
ta puntonan cu un organisacion manera TNO 
ta conoci cu nan y por reaciona riba nan. 

Mi ta kere cu pa empresanan tambe ta 
interesante pa por cuminsa traha den un 
ambiente asina. Prome Minister a trece esaki 
dilanti na un forma fenomenal y esey pa nos 
ta interesante pa ta na Aruba.” 




















